
În 1989, circa 3% din populaţie se 
afla în slujba Securităţii. Procen- 
tual, raportat la populaţia totală, 
România avea mai mulţi infor- 
matori decât Uniunea Sovietică. 
Teroarea mai întâi pe faţă, apoi 
structurală, precum și intimidarea 
au mâncat ca o rugină societatea 
românească și au distrus în mare 
măsură încrederea ca resursă so- 
cială centrală. Moștenirea aceasta 
n-a fost depășită pe plan personal, 
structural și mental. 

Dar, oricât de tensionată ar fi si- 
tuaţia actuală, oricât de fățiș ar 
recurge oligarhii corupți la meto- 
dele fiabile şi la propaganda bine- 
cunoscută, istoria nu se întoarce 
înapoi. Cel puţin nu cel mai impor- 
tant rezultat din ultimii o sută de 
ani de istorie românească, şi anu- 
me formarea unei societăţi civile 
puternice numeric, care, cu toată 
fragilitatea ei, este mai bine anco- 
rată social şi mai puternică decât 
altă dată în istoria României. 

MICUL VOLUM DE FAȚĂ TRATEAZĂ O TEMĂ MARE; 
el nu oferă însă o prezentare de ansamblu, ci 
este un eseu istoric. Trebuie deci ca, în câteva 
cuvinte, să clarificăm metoda și poziţionarea 
autorului. Ca gen, eseul are numeroase avan- 
taje: fiind o „încercare“, nu are pretenţia de 
caracter definitiv; mai mult lansează întrebări 
fundamentale, dezvoltă teze şi idei călăuzitoare, 
reliefează și scoate în evidenţă lucruri care, în 
monografii de amploare, sunt sufocate de mate- 
rial. De acest gen ţine însă și concizia, iar alături 
de aceasta, în mod necesar, 51 întinderea redusă. 
Acest lucru vine în întâmpinarea dezbaterii in- 
telectuale. Din punct de vedere științific însă, 
specialistul va simți lipsa analizelor și a justi- 
ficărilor în detaliu. De aceea, încă de la început, 
îi atragem atenţia cititorului cu privire la ceea 
ce-l așteaptă: nu o prezentare de ansamblu a 
celor o sută de ani de istorie a statului român, 
de la înglobarea unor teritorii care, mai înainte, 

fuseseră austro-ungare și rusești, ci o încercare 
de a trasa liniile esenţiale ale statalității româ- 
nești în trecutul recent. În centru se află statul, 
în interacțiunea lui cu societatea. Cititorul nu 
va găsi deci o histoire totale, ci reflecții privind 
dezvoltarea și caracterul statului român, pre- 
cum și modul în care caracterul constitutiv al 
statului a marcat societatea românească. 

Cartea de faţă are la origine o conferinţă sus- 
ținută la Ateneul Român (și consistent adăugită 
în aceste pagini), urmată de un dialog cu Marian 
Voicu, în cadrul seriei Despre lumea în care trăim 
(februarie 2018). Am fost invitat să vorbesc pe 
tema „România în 100 de ani“. La prima vedere, 
definirea problemei pare simplă: un bilanț al 
ultimului veac de la Marea Unire, așa cum este 
numită, de obicei, în contextul românesc, înte- 
meierea regatului României Mari. Dar ce poate 
însemna acest lucru? 

Noţiunea de bilanț provine din sfera conta- 
bilităţii, a cifrelor. Contabilitatea economică este 
aparent fără echivoc: sub linie avem un rezultat 
clar, pozitiv sau negativ. Univocitatea este însă 
doar aparentă: multe lucruri depind de aștep- 
tările cu care a fost început un demers, de cri- 
teriile de evaluare, care cuprind inevitabil și 
elemente subiective. Un bilanţ are nevoie, întot- 
deauna, de o interpretare, iar aceasta poate fi 
făcută pomind de pe o anumită poziție, explicită 

sau nu, aşa cum se întâmplă adesea. Un bilanţ 
trebuie nu doar să conțină criteriile după care 
se evaluează, ci și să explice ce anume evaluează 
51 de ce anumite elemente sunt importante pen- 
tru acest bilanț, iar altele nu. 

Astfel de reflecţii metodologice pot părea obo- 
sitoare sau chiar de prisos. Însă, în cazul în care 
vrem să reflectăm asupra celor o sută de ani 
ai României, tocmai acestea sunt esențiale. În- 
tr-adevăr, ceea ce a marcat, până acum, cele mai 
multe manifestări publice a fost un discurs afir- 
mativ al unor instituţii de tradiție ale statului 
sau apropiate acestuia, cum ar fi, de pildă, Aca- 
demia Română sau Biserica Ortodoxă. Sunt cele- 
brate — dar nu discutate -- statul și națiunea ca 
unitate indisolubilă, ideea națională și ortodo- 
xia, aceasta având funcţia de suprastructură 
ideologică: România ca stat al românilor orto- 
docși, un stat care a înfăptuit năzuinţa de vea- 
curi a românilor de a trăi împreună. Pe un astfel 
de temei, acest stat este apreciat fără rezerve. 
Dat fiind însă că, pe cât se spune, statul ar fi 
amenințat de opoziția internă și de dușmani din 
afară, trebuie strânse rândurile. Cine cunoaște 
istoria ideilor și a ideologiilor românești poate 
lesne înțelege unde se încadrează această con- 
strucţie ideologică. Este cazul, desigur, al unei 
minorități, care nu rareori este vehement ata- 
cată din acest motiv. 

Este o dezbatere a românilor, în România. 

Reflecţiile de față provin însă de la cineva din 
afară, care abordează tema luând o anumită 
distanță, dar care nici nu poate pretinde că este 
absolut neutru sau obiectiv, ceea ce oricum este 
imposibil în știința istorică, întrucât vorbim de 
interpretări. De aceea, aș dori să-mi conturez po- 
ziția ca fiind cea a unui democrat și liberal: mă 
raportez sceptic la modele de identitate autoh- 
toniste, văd locul României într-o Uniune Euro- 
peană și resping un model de stat și de societate 
oligarhic-autoritar, de tipul celei din Rusia tim- 
purilor noastre. La interpretările oficiale și ofici- 
oase răspândite în discursul public din România 
mă raportez cu rezerve, privindu-le mai curând 
ca obiect de analiză intelectuală și științifică, și 
nu ca un gen de grilă de interpretare ce ar trebui 
preluată fără să fie pusă în discuţie. Astfel, mă 
consider ca fiind într-un gând cu majoritatea inte- 
lectualilor români 51 cu acei oameni din socie- 
tatea civilă care s-au mobilizat, în ultimii ani, 
într-o manieră impresionantă. 

Poziţia celui din afară are și ea avantaje: une- 
ori, distanţa înlesnește o privire mai limpede, 
dar, înainte de toate, un observator extern este 
mai puțin afectat emoţional de problemele isto- 
riei contemporane. Rămâne, desigur, loc și pentru 
numeroase interpretări greșite: un comentariu 
din afară poate fi mult prea lesne perceput ca 

o lecție. Dacă, în cazul României, acesta vine din 
Vest (deși locul de muncă al autorului, Viena, nu 
se află tocmai în inima Occidentului Europei, ci, 
din perspectiva României, în cel mai bun caz, 
în „Occidentul apropiat“ sau în „Semi-Occident“), 
nu mai e mult până la acuzaţia de aroganță sau 
de lipsă de informare. În climatul politic actual, 
în care antioccidentalismul se răspândește în 
mod subliminal, dar și fățiș, în care se bate toba 
suveranității, neatârnării 51 egalităţii în drep- 
turi a României față de partenerii ei din UE și 
NATO - în realitate urmărindu-se însă apăra- 
rea intereselor particulare ale oligarhilor —, un 
istoric din țările vecine din Vest poate fi lesne 
înțeles greșit, în mod conștient sau inconștient. 
Referitor la această conjunctură, trebuie să re- 
marcăm că cititorul român își va aminti fără 
dificultate că discursul despre suveranitate al 
guvernanților actuali nu este altceva decât o 
versiune (deja nu foarte) moderată a național-co- 
munismului ceaușist, a cărui xenofobie are până 
astăzi asemenea urmări în anumite părţi ale 
societăţii, încât postcomuniștii și adepţii acestora 
recunosc în el o resursă de propagandă eficientă. 

Totuși, această conjunctură nu-l scutește pe 
istoricul din afară de răspunderea de a-și abor- 
da obiectul cu competență și autoreflecţie, fiindcă 
avantajele oferite de distanţă pot fi, la rândul lor, 
puse sub semnul întrebării din cauza lipsei de 

apropiere culturală. În primul rând, un observa- 
tor din afară n-a trăit (și suferit) asemenea unui 
cetățean român istoria recentă a României. Acest 
lucru nu înseamnă că n-ar putea lua poziție în 
acest sens; altminteri ar fi posibile doar afirmaţii 
despre propria comunitate naţională, ceea ce, pe 
lângă parohializarea totală a științelor umaniste 
și a discursului intelectual, ar însemna și o onto- 
logizare a conceptelor etnice, o absurditate lesne 
de recunoscut. Cu toate acestea, un observator 
din afară are nevoie de competențe culturale, 
aceasta și pentru a-și putea clasifica 51 evalua 
propriile afirmaţii în funcţie de efectul lor în con- 
textul românesc. Pe lângă lectura izvoarelor și 
a literaturii științifice, este esențial contactul per- 
sonal: convorbirile personale de-a lungul mai 
multor ani, cu oameni de știință, cu intelectuali, 
cu cei întâlniți în timpul călătoriilor. Este vorba 
de apropiere, de experiență. 

Anumite puncte abordate în continuare, care 
pe unii români ar putea să-i uimească sau chiar 
să-i supere, nu sunt, în nici un caz, specifice ca- 
zului românesc. Dacă, de pildă, voi discuta rolul 
Academiei Române ca purtătoare a bagajului de 
idei conservator-naționaliste, precum 51 necesita- 
tea unei dezbateri critice în acest sens, fac acest 
lucru tocmai pe fondul experienţei din cadrul Aca- 
demiei Austriece de Științe, care abia în ultimii 
ani s-a confruntat critic cu episoadele ei întune- 

cate. O istorie critică a acestei Academii între anii 
1938 și 1945 a apărut recent, iar o analiză critică 
exhaustivă a istoriei Academiei este un proiect 
de cercetare aflat actualmente în curs. Astfel, Ro- 
mânia nu este arătată cu degetul, ci, dimpotrivă, 
este vorba de gânduri apărute din propria reflec- 
ție şi propria experienţă referitoare la eforturile 
unei astfel de introspecţii, în sensul unui dialog 
între intelectualii europeni. Același lucru este 
valabil și în privinţa reflecţiilor despre rolul 
Bisericii; în acest caz aș dori să separ clar creș- 
tinismul ca religie 51 credință de Biserica-insti- 
tuție. Și în ţările de limbă germană din Europa 
Centrală, Bisericile au trebuit să se confrunte 
cu trecutul lor în cele două dictaturi, cea na- 
ţional-socialistă și cea comunistă. În această 
privinţă, nu este vorba de polemică ateistă împo- 
triva creştinismului, ci de abordarea modului în 
care Bisericile ar putea susține nu structuri au- 
toritare de putere, ci o societate liberă. 
Această carte nu dorește, în nici un caz, să 
dea lecţii. Ea oferă o altă privire asupra unor 
lucruri binecunoscute și dorește să invite la dez- 
batere. A fost scrisă însă cu simpatie și respect 
față de acei oameni care, în ultima sută de ani, 
au încercat să construiască, în condiţii grele, ceea 
ce, după părerea mea, merită România să fie: o 
țară normală, nu un caz special, nici în bine, nici 
în rău, ci un stat de drept, democratic, în Europa. 

2018 ESTE, ÎN MULTE ȚĂRI EUROPENE, UN AN AL 
comemorărilor, respectiv al aniversărilor, iar 
aceasta într-o vreme în care necesitatea unor 
repere istorice este deosebit de actuală; un im- 
perativ, care, evident, se orientează și după sim- 
bolistica anilor. În dezbaterile intelectuale se 
observă, pe bună dreptate, că inflația de aniver- 
sări ia forma unui surogat de religie, fiind vorba, 
în fond, de puneri în scenă ale unei religii civile. 
Totuși, cu toată critica din partea intelectuali- 
lor și a oamenilor de știință, nu se schimbă nimic 
din conjunctura și dinamica enormă a anilor ani- 
versari. Caracterul lor politic este evident, iar 
acest lucru nu-i ajută pe istorici să ofere orien- 
tări, pomenindu-se mult prea repede antrenați 
în vârtejul pasiunilor politice. De fapt, chiar unii 
istorici s-au numărat și se numără în continuare 
printre cei care provoacă aceste pasiuni istorice, 
iar cazul românesc a oferit 51 oferă foarte multe 
exemple în acest sens, cel puţin de la Nicolae 
Iorga încoace. 

În momentul de faţă, în centrul comemoră- 
rilor se află Primul Război Mondial. Chiar dacă 
a fost multă vreme acoperită de al Doilea Război 
Mondial, rămâne valabilă percepţia că Europa 
statelor naţionale — așa cum o cunoaștem as- 
tăzi, incluzând furia național-socialismului 51 a 
stalinismului, punctul culminant al devastării 
continentului nostru — a apărut în urma prăbu- 
şirii marilor imperii 51 stabilirii unei noi ordini 
europene, după noi principii: etno-naţionale, ra- 
siale și bolșevice. În 2014 s-a încercat dezvolta- 
rea unei concepții reconciliante și integratoare 
despre izbucnirea războiului; printre altele, s-a 
încercat dezamorsarea conflictului ideologic pri- 
vind responsabilitatea războiului, care fusese 
stabilită prin tratatele de la Paris și care otră- 
vise, timp de mai mulți ani, politica europeană. 
S-a formulat și avertismentul că bătrânul con- 
tinent ar putea ajunge (ca 51 cu o sută de ani în 
urmă), în mod inconștient, din nou în război, iar 
Uniunea Europeană a fost celebrată ca garant 
al stabilității. 

Patru ani mai târziu, nu doar situaţia poli- 
tică s-a acutizat în Europa. Chiar rememorarea 
devine mai dificilă, fiindcă de încheierea războiu- 
lui se leagă și noua ordine politică, granițele — 
dintre care multe mai există și astăzi —, precum 
și gândirea în termenii opoziției dintre învin- 
gători și învinşi. Înainte de toate însă, apar noi 

actori și noi obiecte ale memoriei, și anume po- 
poare care, înainte de 1914, nu avuseseră nici 
un stat sau doar unul de importanță marginală. 
Printre acestea se numără și România, statul care 
a profitat (poate alături de Polonia nou-apărută) 
cel mai mult de pe urma schimbărilor radicale 
din Europa și care, dintr-un mic stat balcanic, 
s-a ridicat, devenind unul important, cel puţin 
pe harta Europei. Acest stat român, format din 
teritorii aflate odinioară sub administraţie ma- 
ghiară, austriacă și rusească, care s-au alăturat 
unui nucleu format din două foste principate 
vasale Imperiului Otoman (precum și din Dobro- 
gea, o fostă provincie otomană) și devenite suve- 
rane, potrivit dreptului internațional, abia în 
1878, există deja de o sută de ani. 

Dacă elaborăm un bilanț de centenar, trebuie 
să operăm cu clasificări, să scoatem în evidență 
unele fapte, fenomene, factori, lăsând alte ele- 
mente deoparte, dar mai ales să arătăm ce mo- 
dele de interpretare vor explica acest bilanț. 

Dat fiind că în titlu apare în mod marcant 
dimensiunea temporală, să începem cu periodi- 
zarea. Aceasta este, de fapt, cunoscută: 

— 1918-1938 — România Mare ca stat consti- 
tuțional,; 

— 1938-1940 — dictatura regală a lui Carol II; 

— septembrie 1940 — ianuarie 1941 — o dicta- 
tură formată din Mișcarea Legionară și armată; 

— ianuarie 1941 — august 1944 — dictatură 
militară; 

— 1944-1989 (cu o fază de tranziţie la în- 
ceput) — „democraţia populară“ comunistă; 

— începând din 1989, tranziția, în mod vădit 
nu ireversibilă, spre democrație, economie de 
piață și integrare euroatlantică. 

Esenţialmente este vorba despre trei mari pe- 
rioade de timp: cea interbelică, regimul comunist 
şi acea perioadă, mai greu de conceptualizat, din 
1989 și până în prezent. Aceste epoci sunt legate, 
în memoria colectivă și percepția multor români, 
de stereotipuri clare: „perioada de aur“ interbe- 
lică, în contrast cu „epoca întunecată“ a regimu- 
lui comunist, considerat ca fiind impus din afară 
şi servind ca termen de comparație pentru demo- 
cratizarea României de după 1989. În descrierea 
acestor epoci se folosesc categorii încărcate emo- 
țional, cum ar ἢ cele de tip pozitiv/negativ, pe 
când etaloanele, nu rareori contradictorii, rămân 
adesea neexprimate explicit: pozitive sunt con- 
siderate suveranitatea statului, neamestecul din 
afară, unitatea și omogenitatea etnico-naţională, 
orientarea cultural-politică spre Occident, un stat 
puternic. După 1989, perioada interbelică a în- 
ceput să fie considerată apogeul democraţiei 
şi al statului de drept, un moment în care și-a 
atins scopul un proces teleologic, și anume Ma- 
rea Unire a tuturor românilor într-un singur 

stat, o perioadă cu care, după oribilul hiatus co- 
munist, România ar trebui să reia continuitatea. 
Perioadele dintre 1940 și 1989 pot fi, din acest 
punct de vedere, considerate deficitare în bilanţ: 
pierderi teritoriale (permanente în cazul Basa- 
rabiei, al nordului Bucovinei și al sudului Do- 
brogei), ale suveranității și autodeterminării. 
Pe lângă chestiunea periodizării, mai poate 
fi cercetată cealaltă noțiune din titlul conferinței: 
România. Prin aceasta se are în vedere teritoriul 
unui stat care, potrivit Constituţiei din 1923, se 
înţelege pe sine ca stat național unitar. O privire 
asupra unei hărți administrative a României din 
ultimii o sută de ani arată un lucru, și anume 
că, în cazul tuturor reformelor teritoriale — și au 
fost multe —, s-au aplicat modele centraliste, care 
urmăreau și scopul de a se face uitat faptul că 
România s-a format din mai multe regiuni isto- 
rice, care, înainte de 1918, au făcut parte, pentru 
perioade mai lungi sau mai scurte de timp, din 
alte state; să se facă uitat că interacțiunea (nu 
doar politică, ci și culturală) dintre românii din 
Moldova și Muntenia (prin unirea cărora a apă- 
rut România) cu cei din Ardeal, Banat, Crișana 
şi Dobrogea, dar și cu cei din Bucovina și Basa- 
rabia, nu a fost permanentă și că singurul liant 
de durată a fost limba; să se facă uitat că, alături 
de români, trăiau și milioane de oameni vorbitori 
de alte limbi (maghiară, germană, rusă, turcă ş.a.), 

care, timp de secole, alcătuiseră grupurile etnice 
dominante din punct de vedere politic, cultural 
şi socioeconomic. Am amintit deja modificările 
întinderii teritoriale; în comparaţie cu alte state 
din Europa Central-Răsăriteană însă, pierderile 
teritoriale ale României au fost, pe termen lung, 
de o mai mică amploare. Obiectul spaţial al reflec- 
țiilor noastre este deci remarcabil de stabil. 

Ce putem spune însă despre oamenii de pe 
aceste meleaguri în ultimii o sută de ani? Statul 
român și-a clasificat cetățenii, în ultimul secol, 
în primul rând pe criterii etnice, urmând astfel 
modelul european central-răsăritean. Potrivit 
recensământului populaţiei din 1930, dintre cei 
în jur de 18 milioane de locuitori, 71% erau ro- 
mâni. Potrivit recensământului din 2011, trăiesc 
în ţară 19 milioane de oameni, dintre care 88,6% 
etnici români. Acest lucru ţine de cele mai remar- 
cabile evoluţii din ultima sută de ani: România 
a devenit, dintr-un stat multinațional, o socie- 
tate, în mare parte, omogenă. Totuși, cei o sută 
de ani ai României nu înseamnă doaristoria etni- 
cilor români, ci și a celorlalți oameni de pe teri- 
toriul statului român, care este, după cum arată 
cifrele, și istoria dispariţiei lor. 

Aceste observații croiesc câteva căi de in- 
terpretare în multitudinea de material. Istoricii 
gândesc în categorii de spaţiu 51 timp, căutând 
continuitate 51 rupturi și trebuind să răspundă 

şi la întrebarea dacă există un gen de fir roșu 
pentru interpretarea ultimilor o sută de ani: idei, 
structuri, instituţii care au supraviețuit tuturor 
momentelor de cotitură. 

În ultima sută de ani sunt vizibile unele ce- 
zuri profunde: 

— procesul formării statului, 1918; 

-- lovitura de stat a regelui Carol II, 1938; 

— disoluția parțială a statului, fără luptă, prin 
cedarea unei treimi din teritoriu, 1940; 

— începutul preluării puterii de către comu- 
niști, 23 august 1944; 

- tranziția către democrație, din decembrie 
1989. 

Aceste cezuri sunt evaluate în mai multe mo- 
duri: Marea Unire este ridicată în slăvi; totuși, 
până astăzi, istoricii români au produs puţine 
studii critice cuprinzătoare care să satisfacă cri- 
teriile științifice. Lovitura de stat a regelui este, 
de foarte multe ori, trecută cu vederea, ca și fap- 
tul că Patriarhul Bisericii Ortodoxe Române, 
Miron Cristea, a fost cel care, ca prim-ministru, 
a legitimat abolirea democraţiei. Cedarea Basa- 
rabiei, a Bucovinei de Nord și a ținutului Herţa 
a fost trecută sub tăcere în 2010, o expoziție la 
Arhivele Naţionale fiind singura acțiune publică 
vizibilă care a pus o întrebare dureroasă: ce fel 
de stat și ce fel de elită predă, fără luptă, mili- 
oane de cetățeni în mâinile Uniunii Sovietice a 

lui Stalin, după ce, cu puţin timp înainte, regele 
însuși promisese protecție oamenilor speriați 
şi după ce mai mulți membri ai Consiliului de 
Coroană ţinuseră timp de decenii cuvântări na- 
ționaliste? Marcantă și controversată este data 
de 23 august 1944, în măsura în care, după 1989, 
adversari ai regelui Mihai l-au acuzat pe acesta 
de trădare, mascând astfel faptul că aveau în ve- 
dere doar întărirea regimului autoritar al lui lon 
Iliescu. Totuși, și despre 23 august 1944 ne-am 
dori un studiu cuprinzător, care să analizeze 
critic și memoria acestui moment istoric de refe- 
rință. Faptul că, până în ziua de astăzi, revolu- 
ţia din 1989 este extrem de controversată nu mai 
are nevoie să fie subliniat. Din această scurtă tre- 
cere în revistă reiese limpede că memoria domi- 
nantă din România și interesul unui istoric din 
afară nu trebuie neapărat să coincidă. 

Cezurile amintite sunt legate de schimbări 
ale sistemului politic. Ajungem astfel la încă un 
punct al încercării noastre de sistematizare, și 
anume problema sistemului politic, natura aces- 
tuia, susținătorii săi și dinamicile legate de el. 
Prin dinamici înțelegem momente de reînnoire 
istorică: printre acestea se numără 1918, 1928, 
legionarismul, comunismul, 1989. 

În ultima sută de ani, România aproape că 
nu a trăit experiența unei democraţii libere de 
tip clasic european occidental. Între 1938 şi 1989 

s-a aflat încontinuu sub dictatura regală, legio- 
nară, militară și comunistă. Între 1918 şi 1938, 
România Mare cu greu îndeplinea criteriile im- 
puse unui stat constituțional democratic func- 
țional: majoritatea alegerilor erau manipulate, 
alegătorii erau intimidațţi, mituiţi, împiedicaţi 
să voteze; în regiuni întregi se declara frecvent 
sau aproape permanent — cum este cazul Basa- 
rabiei — starea de asediu, iar cenzura presei și 
autocenzura erau foarte răspândite. Doar scurta 
guvernare a Partidului Naţional Tărănesc, în 
'ajunul crizei economice mondiale, a deschis o mică 
fereastră posibilității de dezvoltare democra- 
tică. Anul 1928 ar fi putut reprezenta o cotitură: 
schimbarea democratică a puterii, distanțarea 
față de autoritarismul Partidului Liberal, demo- 
cratizarea și descentralizarea, promovarea unei 
politici economice care avea în vedere majorita- 
tea populaţiei de la ţară. Eșecul lui Iuliu Maniu 
în fața crizei economice mondiale și a lui Carol II 
a avut consecințe tragice pentru România: până 
în 1989, guvernarea ţărănistă avea să rămână 
ultima reînnoire democratică. Totuși, și după 
1989, ferestrele perioadelor de avânt democratic 
au fost mici: până în 1996 a durat postcomunis- 
mul autoritar, care și-a mai ridicat capul din timp 
în timp, până în prezent, când, în fața fundalului 
întunecat al întregii Europe, are șanse de succes 
cum n-a mai avut de multă vreme. 

Tipul dominant al regimului politic în Româ- 
nia a fost autoritarismul, care s-a radicalizat în 
două rânduri: pentru prima dată prin dictatura 
genocidă a lui Ion Antonescu, iar apoi în primii 
douăzeci de ani de teroare comunistă pe față. 
Regimul autoritar 51 totalitar a fost susținut de 
conducători puternici, care se pretindeau lideri 
charismatici: Carol II, Ion Antonescu, Gheorghe 
Gheorghiu-Dej 51 Nicolae Ceaușescu. Carol II și 
Ceauşescu se aseamănă prin punerea în scenă 
a puterii în mod bombastic și prin construirea 
unui stat paralel, alcătuit din familie și clien- 
telă. Camarila regelui — alcătuită din industriași, 
agenți ai serviciilor secrete, ofițeri și intelec- 
tuali — a destrămat statul de drept în perioada 
interbelică. Un sistem asemănător, bazat pe fa- 
voritisme, a fost instaurat și de către dictatorul 
comunist. Ambele au fost marcate de femei puter- 
nice — Elena Lupescu și Elena Ceaușescu —, care 
au avut o influență substanţială în politică și 
şi-au construit aparate ale puterii în paralel cu 
orice fel de structuri constituţionale. 

Singurul politician a cărui charismă nu de- 
curgea din puterea de guvernare sau din victorii 
militare a fost întemeietorul și conducătorul Le- 
giunii „Arhanghelul Mihail“, Corneliu Zelea Co- 
dreanu. Charisma lui se datora, pe de o parte, 
făgăduinţei mântuirii colective a neamului și 
creării unui Om Nou, a unei comunități populare 
noi, radical modificate, pe baza unui egalitarism 

ortodox naţionalist, dar mai ales stilului său poli- 
tic neconvențional, și anume faptului că, spre 
deosebire de ceilalți politicieni, „s-a apropiat de 
popor“, dând impresia multor oameni margi- 
nalizați în societate că le ia necazurile în se- 
rios. Codreanu și legionarii săi nu doar au vorbit 
despre Omul Nou; prin tabere de muncă, prin 
comuna legionară din București, prin cămine 
legionare și economia legionară au și încercat 
să-și pună programul în practică, ceea ce a im- 
presionat multă lume și a contribuit la succesul 
politic al lui Codreanu. Spre deosebire de dețină- 
torii puterii din anii '30, el a devenit propriu-zis 
o icoană, un rol important în acest sens având 
aspectul său fizic plăcut, adaptarea lui dibace la 
rolurile-model (crai din povești, haiduc, condu- 
cător fascist, mârituitor mesianic retras), precum 
şi mass-media moderne. Charisma lui poate fi 
evaluată și în funcție de negarea acesteia, și anu- 
me prin distrugerea intenționată a rămășițelor 
lui pământești (locul în care se află nefiind cla- 
rificat nici până astăzi) 51 prin tabuizarea extre- 
mă la care a fost supus, ca nici un alt personaj 
istoric român din secolul XX. Dintre caracteris- 
ticile specifice perioadei de după 1989 face parte 
faptul că în viața politică a României n-a mai 
apărut nici un personaj charismatic dominant 
de acest fel, deși dorința unor oameni de a avea 
o conducere puternică n-a dispărut. 


28 OLIVER JENS SCHMITT 


Punerea în scenă a regimului autoritar, res- 
pectiv totalitar (uniformizare, militarizare, mar- 
şuri, cântece patriotice) a urmat modele din afară 
(fascismul, comunismul sovietic), dar a existat 
şi o continuitate românească internă între mo- 
narhie, mișcarea legionară, trecând prin dicta- 
tura militară, spre Partidul Comunist. Regimul 
autoritar nu le era străin românilor: în Vechiul 
Regat, o elită puţin numeroasă exclusese majo- 
ritatea populației din viaţa politică; românii din 
Basarabia trăiseră, între 1812 și 1905, într-o 
monarhie absolută, apoi într-un parlamentarism 
de fațadă, autoritar, românii din Ungaria, ce-i 
drept, se organizaseră bine din punct de vedere 
politic și erau reprezentaţi — deși în număr des- 
tul de redus — în parlamentul de la Budapesta, 
dar statul nu le acorda cetățenilor dreptul de vot 
universal; doar românii din Bucovina austriacă 
aveau, începând din 1907, drept de vot universal, 
dar n-au mai avut timp să asimileze conștient 
noul sistem. 

Nou după 1918 era autoritarismul în socie- 
tatea de masă: odată cu acordarea dreptului de 
vot universal, puteau participa la alegeri milioa- 
ne de bărbaţi care nu luaseră parte niciodată la 
viața politică 51 care, în multe părţi ale ţării, 
erau alfabetizaţi doar anevoie sau chiar deloc. 
Acest fapt este, ce-i drept, cunoscut, și totuși nu 
știm aproape nimic despre eventualele încercări 

de democratizare, între 1918 și 1938, în zonele 
rurale: puținul pe care-l știm sugerează că nici 
măcar Partidul Naţional Ţărănesc nu a ajuns 
într-adevăr la noii alegători și s-a sprijinit, ca 
şi liberalii, pe notabilităţi. Cele mai multe par- 
tide mizau pe lozinci demagogice și pe mită elec- 
torală, dar, după alegeri, abia dacă le mai păsa 
de electoratul de la ţară. Acesta își pusese mari 
speranțe în noul stat, dar curând a fost dezamă- 
git. În mod vădit, mulţi dintre ţărani abia dacă 
puteau face deosebire între diferitele partide. De 
aceea, în perioada grea a crizei economice mon- 
diale, și-au îndreptat puternic interesul spre miș- 
cări extremiste: spre legionari, iar în Basarabia 
şi spre cuziști, dat fiind că aceştia erau în opo- 
ziție, adepţii lor au avut cu greu posibilitatea să 
se îmbogăţească. Cuziștii au „recuperat“ însă 
din decembrie 1937 și până în februarie 1938 şi 
apoi în timpul regimului Antonescu (deși nu mai 
formau un partid), iar legionarii, sub Horia Sima, 
în timpul „statului naţional-legionar“, populația 
evreiască fiind victima principală a jafurilor și 
a „românizării“. 

Autoritarismul se explică, esențialmente, prin 
avântul pripit și rapid eşuat în societatea de 
masă. Perioada interbelică este caracterizată de 
contrastul dintre un mic grup elitist şi, de regulă, 
corupt care deținea puterea și o populaţie care 
participa la politică doar formal, dintre care și 

30% ne-români: parlamentarismul și constitu- 
ționalismul de faţadă sunt folosite în cercetare 
ca noțiuni teoretice în vederea interpretării. 
Caracterul informal al structurilor efective ale 
puterii era puternic: exista un „stat în stat“, alcă- 
tuit din servicii secrete — în special temuta Sigu- 
ranță —, armată, mediul de afaceri, reprezentanți 
ai Bisericilor 51 ai lojilor masonice (politicieni im- 
portanți, tocmai cei de dreapta, s-au folosit de 
loji pentru a obţine influență politică și a țese 
intrigi, cum este cazul lui Alexandru Vaida-Voe- 
νοῦ; Jean Pangal a încercat, în 1934, chiar să 
instaureze un guvern naționalist sub conduce- 
rea lojii sale), precum și din intelectuali loiali 
regimului. 

Mobilizările de masă au fost exploatate de 
mișcările totalitare, de legionari și de comuniști. 
În acest sens, în ciuda sprijinului temporar din 
partea regelui și a elitelor naționaliste, legionarii 
acționau din opoziție, printr-un mesianism so- 
cial-revoluționar și ortodox-naţionalist, care be- 
neficia de o susținere largă. Legionarismul a 
fost răspunsul autentic românesc la provocarea 
societății de masă moderne. Spre deosebire de 
partidele bine înrădăcinate, aici este vorba de o 
reînnoire sociopolitică și cultural-mistică în sen- 
sul unui organ colectiv național, al unei cotituri 
totalitare pornind din opoziţie, nu introdusă din 
afară, asemenea comunismului, ci ca mișcare de 

masă ce depășea limitele generațiilor și ale pătu- 
rilor sociale. Această mișcare a fost reprimată 
de Siguranţă și, în 1944, în cadrul unui război civil, 
zdrobită ca formaţiune politică de către armată. 
Din punct de vedere socioistoric însă, activismul 
violent social-revoluţionar și naționalist-proletar 
şi-a găsit continuitatea în comunism. 

Acesta a fost activat, la început, din afară, prin 
invazia Armatei Roşii, însă teza potrivit căreia 
societatea românească ar fi fost permanent o vic- 
timă a Uniunii Sovietice și că, în mare parte, 
comuniștii ar fi fost ne-români nu se poate sus- 
ține: Partidul, care creștea în mod exploziv, era 
alcătuit preponderent din etnici români, ne-ro- 
mânii fiind rapid înlăturați din posturile de con- 
ducere. Fără etnicii români care erau gata să 
colaboreze cu comuniștii și cu aliaţii acestora, 
preluarea puterii de către aceștia n-ar fi avut 
o bază de masă. În mod vădit, forțele de rezis- 
tență democratică erau, în 1944-1945, sleite de 
puteri; acest lucru se explică nu doar prin pre- 
zența Armatei Roșii, ci și prin erodarea statului 
constituțional începând cu întoarcerea regelui 
Carol II, prin dezintegrarea societății sub cele trei 
dictaturi de dreapta dintre 1938 și 1944, precum 
şi prin lipsa de sprijin din partea puterilor occi- 
dentale în 1944. 

Legat de anii 1938, 1940 și 1944, ne putem 
întreba și de ce, împotriva prăbușirii ordinii 

democratice, a cedării fără luptă a unor teritorii 
întinse și a preluării uimitor de rapide a puterii 
de către comuniști, s-a opus atât de puţină rezis- 
tență în comparaţie cu Polonia sau Ungaria. Dacă 
aceste întrebări ajung să fie luate în seamă, răs- 
punsurile sunt adesea superficiale; pur și simplu, 
ştim prea puţine despre dinamica socială declan- 
şată de dictaturi în societatea românească. 

Mai bine cunoscută este atitudinea elitelor, 
a căror capacitate de adaptare la regimurile în ra- 
pidă schimbare a fost remarcabilă; fără această 
disponibilitate de colaborare — cu o necesară notă 
de relativizare pentru anii imediat postbelici —, 
sistemele nedemocratice dintre 1938 și 1989 nu 
s-ar fi menţinut, iar Uniunea Sovietică n-ar fi 
obținut atât de ușor, în 1944, controlul asupra 
țării, fără colaborarea elitelor românești. Numai 
situaţia țării, expusă din punct de vedere geo- 
strategic, nu explică această disponibilitate faţă 
de adaptare; finlandezii, balticii și polonezii, în 
situații fără ieșire asemănătoare, s-au apărat cu 
putere. Nu degeaba, după 1989, rezistența anti- 
comunistă a fost puternic subliniată în cultura 
comemorativă, adesea pierzându-se din vedere 
faptul că forțele deosebit de dispuse la acţiune 
proveneau din tabăra legionarilor, deci dintr-o 
mișcare politică dispusă la violenţă și cu afini- 
tăţi în această direcție. 

Regimurile autoritar-totalitare din ultima sută 
de ani au fost susținute chiar de forțe din țară, 

oricât de mult s-a încercat mereu să se atribuie 
fascismul doar influenței germane, iar comunis- 
mul, exclusiv celei sovietice. Această constatare 
este, desigur, dureroasă pentru români, dar fără 
o analiză a acestei continuități va fi dificilă vreo 
schimbare fundamentală în viitor. 

Astfel ajungem la întrebarea privind urmă- 
toarea continuitate, cea ideatic-ideologică. Putem 
recunoaște oare un fir roșu în acest caz? Forma 
dominantă, autoritar-totalitară, a statului a avut, 
în fapt, o suprastructură ideologică de o conti- 
nuitate remarcabilă: etno-naționalismul ortodox. 
Dacă facem abstracție de faza timpurie a regi- 
mului comunist, începând din 1918 și până în 
prezent, naționalismul etnic a constituit o resur- 
să de putere de un înalt potenţial de mobilizare. 
Etno-naţionalismul n-a fost produsul unor dic- 
taturi,; era deja ideologie de stat și liant identi- 
tar între 1918 și 1938: România Mare, prin elita 
deținătoare de putere reală și simbolică, nu-și 
dorea minorităţi. Ideologii și intelectualii săi de 
frunte au schițat concepte ale etnocrației, ale orto- 
doxismului politic, în care rămânea prea puțin 
loc pentru cei care nu erau români (în primul 
rând) și ortodocși (în al doilea rând). Categoriile 
de dușmani din rapoartele săptămânale și lunare 
ale Siguranţei ne dau o idee despre fobia față de 
inamici din afară și din interior. Minorităţi etnice 
(maghiari, germani, evrei, ruși, ucraineni, bulgari, 

turci), minorităţi religioase (protestanți, roma- 
no-catolici, neoprotestanțţi), români ne-ortodocși 
(greco-catolici, creștini de stil vechi), membri ai 
partidelor de extremă stângă sau extremă dreap- 
tă: lista grupărilor categorisite drept subversive 
este lungă. Elitele românești dominante erau 
adepte ale statului național omogen, dar în țară 
existau 3090 minorităţi etnice, dacă-i mai adău- 
găm pe greco-catolici şi pe cei în jur de un milion 
de creștini de stil vechi (aproape exclusiv etnici 
români, care nu trebuie confundați cu lipovenii, 
ortodocși rusofoni de rit vechi), majoritatea nați- 
unii titulare pierde încă și mai mult. 
Etno-naţionalismul radical a dus, în doar 
câţiva ani, la genocidul evreilor 51 al romilor, 
pregătit, din punct de vedere sociologic, de Sabin 
Manuilă. Ion Antonescu voia să purifice etnic 
România; acest lucru nu era vreun accident în 
istoria românească, datorat unor factori externi, 
ci corespundea logicii ultranaționalismului omo- 
genizant. În această privință, România nu este 
singură în istoria europeană, ci se află în con- 
textele europene ale violenței extreme; totuși, 
având în vedere curentele revizioniste încă exis- 
tente, starea de lucruri trebuie reținută. 
Ultranaţionalismul a devenit curând și o resur- 
să hotărâtoare a regimului național-comunist: 
comunismul românesc nu avea bază demografică 
pentru o abordare intemaționalistă. Integrarea 

mai multor părţi ale populaţiei a avut loc în a 
doua jumătate a anilor '60, prin legătura dintre 
naționalism și societatea de consum comunistă; 
aceasta din urmă a intrat în colaps în ultima pe- 
rioadă a regimului Ceaușescu, rămânând numai 
naționalismul, care, pas cu pas, i-a reabilitat (par- 
țial) pe antisemiţii ultranaționaliști din anii '30 
și '40, de la Octavian Goga până la Ion Antones- 
cu. După 1989, spectrul postcomunist, întrețesut 
cu serviciile de securitate, a cultivat resentimen- 
tul naţionalist; acesta este alcătuit din antipar- 
lamentarism, antipluralism, antioccidentalism, 
antisemitism. Scopul său, statul etnic omogen, 
nivelat din punct de vedere social și cultural, a 
fost atins de comuniști; aceștia însă doar au con- 
tinuat ceea ce fusese plănuit și deja pus în prac- 
tică între 1918 Și 1944. 

Ultranaționalismul ortodox și-a atins forma 
cea mai pronunțată în legionarism, singura ideo- 
logie genuin românească din secolul XX; genuin 
în sensul că a îmbinat, într-o doctrină proprie, 
influenţe ale fascismului european cu tradițiile 
naţionalismului și ale misticismului ortodox. În 
perioada interbelică, legionarismul ieșea în evi- 
dență, din punct de vedere ideologic, mai puţin 
datorită naţionalismului și antisemitismului 
său — acestea fiind larg răspândite în societatea 
românească —, ci datorită mesajului mesianic al 
mântuirii 51 exaltării programului său de salvare 

a societăţii și statului. Legionarismul a influen- 
țat extrem de puternic dictatura regală și pe cea 
militară. Dictatura regală era, în multe privinţe, 
un stat legionar fără legionari în fruntea sta- 
tului: militarizare, omogenizare națională, in- 
strumentalizarea Bisericii, politică economică 
intervenționistă și iliberalism social — ingre- 
dientele tipice ale dictaturilor românești erau 
vizibile. La defilări se folosea chiar salutul fas- 
cist. Ce-i drept, lon Antonescu a zdrobit Legiu- 
nea ca formaţiune politică, dar era un admirator 
al lui Codreanu și a pus în practică doctrina 
antisemită și ostilă față de minorităţi a legio- 
narilor, printr-o politică a violenței de masă, fără 
precedent în România. Comuniștii au continuat 
moștenirea legionară în mai mare măsură decât 
ar bănui astăzi mulţi dintre români: preluarea 
puterii a avut succes în 1944 și pentru că mulți 
legionari au intrat în Partidul Comunist. Tocmai 
aripa de stânga, social-revoluționară a Legiunii, 
de partea căreia se declarase Horia Sima, s-a în- 
tâlnit cu comuniștii în ura față de statul consti- 
tuțional democratic 51 față de economia de piaţă. 
Ce-i drept, comuniștii s-au descotorosit de mem- 
brii de partid care erau legionari încă de la 
sfârșitul anilor '40; în plus, de la sfârșitul anilor 
ΡΟ și până la amnistia din 1964 au luat din nou 
măsuri drastice împotriva legionarilor, au tri- 
mis cu miile în lagăre, unde legionarii acționau 

ca torționari în cadrul așa-numitului „proces de 
reeducare“, dar erau totodată și victime. Din 
punct de vedere ideologic însă, regimul comunist 
a pus treptat în mișcare bagajul de idei legio- 
nare, desigur, nu misticismul ortodox exacerbat, 
ci ideologia legionarilor de stânga: ultranaționa- 
lism, antisemitism, ostilitate față de minorități, 
antiregionalism, omogenizare 51 nivelare socio- 
culturală, modernizare și prestigiu în politica 
externă. Treptat, intelectualii cu trecut legionar 
sau cuzist care doreau să colaboreze au fost rein- 
tegrați tacit în societate, nu în poziții de vârf, 
totuși în așa fel încât se puteau considera rea- 
bilitaţi măcar parțial. Chiar unii legionari con- 
vinșşi îl admirau pe Ceaușescu, în primii ani, ca 
pe un conducător național puternic și construc- 
tor al unui stat.român modern puternic. 


PÂNĂ ACUM NE-AM OCUPAT DE SISTEME ȘI DE IDEI 
politice. Cine le-a susținut însă? Caracteristică 
pentru discursul naţionalist este ridicarea în slăvi 
a statului. Ce instituții reprezintă însă acest 
stat? În cazul României, în ultima sută de ani, 
este vorba de serviciile secrete, Biserică, armată 
şi Academia Română (ca instituție-simbol pen- 
tru educaţie și ştiinţă). Aceste instituţii au supra- 
viețuit în toată această perioadă, spre deosebire 
de dictatura regală sau Partidul Comunist. 

În fapt, majoritatea românilor ştiu că regi- 
mul comunist se sprijinea pe serviciile secrete. 

De obicei se pierde însă din vedere că România 
devenise un stat polițienesc și al serviciilor se- 
crete încă dinainte de Primul Război Mondial. 
Ca și după 1989, înainte de 1944 au existat mai 
multe servicii de informaţii. Supravegherea celor 
activi politic era strictă, iar partidele și politicie- 
nii erau susceptibili de manipulări corespunză- 
toare. Slăbiciunea statului constituțional poate 
fi explicată și prin puterea serviciilor secrete. 
Spre deosebire de perioada comunistă, acestea 
nu pătrundeau până în vasele capilare ale socie- 
tăţii, mai ales nu în cele ale oamenilor pasivi din 
punct de vedere politic. Concurența serviciilor 
secrete și influența lor masivă asupra vieții po- 
litice au împiedicat, în perioada interbelică, 
construirea unui stat constituțional democratic. 
România era controlată de un „stat în stat“, în 
care și membrii unor loji masonice au jucat un 
rol important. Atmosfera fricii de ameninţări din 
partea dușmanilor din interior și din afară a fost 
alimentată de serviciile secrete deja în perioada 
de dinainte de 1938. Continuitatea serviciilor 
secrete ale statului, de la Siguranţă la Securitate 
şi la serviciile de azi, n-a fost niciodată discutată 
în mod cuprinzător. La prima vedere, ideea unei 
continuități în acest sens pare ciudată. Serviciile 
secrete însă, în 1944, exceptând unele cazuri 
izolate, n-au opus rezistență în mod sistematic 
în fața instaurării dictaturii comuniste, ceea ce 

este remarcabil, dacă ţinem seama de tradiția 
anticomunistă a acestora. Dimpotrivă, agenții 
s-au adaptat la noua situație politică, în stilul 
funcționarilor de carieră. Deja în iunie 1946, în 
jur de 40% dintre agenţii serviciilor secrete fuse- 
seră recrutați înainte de 1944, iar oameni din 
vremea lui Antonescu au luat măsuri împotriva 
sioniștilor și a ungurilor sub guvernul lui Groza. 
Comuniștii au epurat serviciile Siguranţei, la 
început doar în eșaloanele superioare, iar apoi, 
din 1948, odată cu Securitatea, şi-au creat un 
nou organ, propriu, al supravegherii și terorii. 
De fapt, continuitățile de personal sunt, în acest 
caz, reduse. Clare sunt însă continuitățile struc- 
turale. Acestea constau în folosirea serviciilor 
secrete ca mijloc central al exercitării puterii. 
Nou era modul de intimidare: teroare pe faţă, 
deportare, internare în lagăr, muncă silnică; nou 
era mai ales 51 faptul că aceste măsuri îi loveau 
acum pe etnicii români categorisiți drept „duș- 
mani de clasă“, și nu doar pe membrii unor 
minorități, cum ar fi evreii sau romii, la a căror 
persecuție și ucidere contribuiseră serviciile sub 
Ion Antonescu. Până în 1964, în jur de 200.000 
de oameni, circa 1,5% din populație, au fost in- 
ternaţi în lagăre și supuși cruzimii serviciilor 
secrete. Victimele represiunii comuniste sunt 
estimate, în total, la circa 2 milioane de oameni. 
Apoi, Securitatea n-a mai avut nevoie de teroare 

pe față: cetățenii intimidaţi s-au supus, practi- 
când disimularea ca nouă atitudine sociocultura- 
lă. Doar eventualitatea represiunii era suficientă 
pentru dominarea unei societăţi intimidate prin 
violență și care nu mai era capabilă de rezistență 
organizată. Stăpânirea comunistă a fost însă po- 
sibilă și pentru că mulți oameni s-au adaptat de 
bunăvoie, din oportunism sau și pentru că ânu- 
mite părți ale propagandei regimului, mai ales 
naționalismul și oprimarea minorităților, au avut 
ecou. Rezistența scăzută, în comparaţie cu Polo- 
nia sau Ungaria, a societății românești împotriva 
comuniștilor atât de slab numeric la început nu 
poate fi explicată doar prin represiune; părți 
importante ale societăţii lucrau în favoarea nou- 
lui sistem. 

Deja în perioada comunistă, Securitatea a 
urzit o legendă răspândită încă și astăzi: poves- 
tea unei faze timpurii brutale, dominate de mem- 
bri ai minorităților (evrei, unguri, slavi) și cea 
a unei Securităţi bune, a unui serviciu secret pro- 
fesional al etnicilor români, începând de la ju- 
mătatea anilor '60. Totuși, deja în 1949, 80% 
dintre securiști erau etnici români, iar în 1959 
erau deja 85%. Imaginea de propagandă a unei 
Securităţi naţionale 51 profesionale a fost răs- 
pândită cu mult efort (prin filme și literatură) 
începând din primii ani ai lui Ceaușescu și tre- 
buia să șteargă continuităţile. Înainte de toate, 

trebuia să facă uitat faptul că România, în peri- 
oada comunistă, își construise un aparat mon- 
struos al serviciilor secrete. În 1989, circa 3% 
din populație se afla în slujba Securităţii. Pro- 
centual, raportat la populaţia totală, România 
avea mai mulţi informatori decât Uniunea So- 
vietică. Teroarea mai întâi pe față, apoi struc- 
turală, precum și intimidarea au mâncat ca o 
rugină societatea românească și au distrus în 
mare măsură încrederea ca resursă socială cen- 
trală. Tranziţia fără impedimente spre sistemul 
serviciilor de informaţii al statului postdecem- 
brist a împiedicat multă vreme o reînnoire cuprin- 
zătoare după 1989, sau, în orice caz, a întârziat-o 
foarte mult. Moștenirea unui stat al serviciilor 
secrete n-a fost depășită pe plan personal, struc- 
tural și mental. 

„Serviciile“ erau întotdeauna acele organe ale 
statului care funcționau cel mai bine: o consta- 
tare importantă pentru istoria românească. 
Acest lucru nu înseamnă însă, în nici un caz, 
că au funcționat fără greș: să ne gândim la slaba 
pregătire a multor agenți din faza timpurie a 
Securităţii, la tărăgăneală, dar și la interesele 
materiale și la corupție, care le-a permis multor 
securiști să obțină, după 1989, controlul asupra 
unor părți importante ale economiei românești. 
Trebuie să ţinem seama că eficiența era și o parte 
a miturilor răspândite despre Securitate ca mijloc 

al puterii, care trebuia să intimideze societatea. 
Eficiența este o noţiune relativă; aici este folosită 
în comparaţie cu alte instituţii ale statului. 
Tot atât de puţin ca și serviciile de informaţii 
a contribuit și Biserica dominantă, Biserica Orto- 
doxă Română, la democraţie, la emanciparea po- 
litico-socială și la orientarea occidentală — dacă 
şi-a pus vreodată problema cu adevărat în acest 
sens. Ierarhii, preoţii, monahii 51 călugărițele 
aparţinând ortodoxiei au promovat gândirea au- 
tohtonist-naționalistă, au sprijinit deseori legio- 
narismul, au luat parte în mod substanțial la 
distrugerea statului constituțional în 1938, au 
participat la grave crime de război în Transnis- 
tria, i-au reprimat pe greco-catolici și pe cei de 
alte confesiuni în perioada interbelică, abia dacă 
s-au opus comunismului, dar în 1948 au zdro- 
bit Biserica Română Unită (Greco-Catolică), un 
important element de legătură între cultura 
română și Occident; în timpul comunismului, 
Biserica Ortodoxă Română i-a sprijinit pe deţi- 
nătorii puterii, într-o interpretare nouă a vechii 
„simfonii“ bizantine, în care Biserica și-a auto- 
impus rolul de interpret secundar. Nici după 
1989 Biserica Ortodoxă Română nu s-a numărat 
printre actorii care au militat insistent pentru 
orientarea României spre Occident, adică spre 
un stat de drept liberal și democratic; ultimele 
evoluţii arată, dimpotrivă, că obună parte a Bise- 

ricii Ortodoxe Române se înțelege pe sine ca pro- 
motoare a curentelor antioccidentale, orientând 
societatea spre Răsărit. Până astăzi, lipsește 
în România o istorie critică și cuprinzătoare a 
Bisericii. Astfel, o analiză asupra clerului și a 
Bisericii în ultimii o sută de ani ar scoate în evi- 
dență importanța acestei instituții strâns legate 
de stat, indiferent de orientarea ideologică a 
acestuia. Perioada interbelică a adus ortodoxia 
românească la vârful puterii și al prestigiului. 
Combaterea brutală a Bisericii din partea bolşe- 
vicilor în Uniunea Sovietică a făcut din ortodo- 
xia românească cea mai mare Biserică Ortodoxă 
din lumea liberă de atunci, ridicarea la rang de 
patriarhie în 1925 dând expresie acestui fapt. 
Asemenea elitelor politice, și Biserica dovedea 
dificultăţi considerabile de adaptare la noua so- 
cietate de masă aflată în formare. Dorința de 
participare activă a mirenilor trebuia canalizată 
mai puternic decât înainte, chiar dacă se puteau 
găsi cu greu modele tradiționale ortodoxe în acest 
sens (doar în Ardeal situaţia era alta, sub in- 
fluența protestantismului): Oastea Domnului și 
legionarismul erau două modele care au legat 
ortodoxia de societatea de masă. În perioada in- 
terbelică, Biserica a trebuit să se confrunte și 
cu larg răspândita credinţă în minuni și cu do- 
rința de răscumpărare: „minunea de la Maglavit“ 
(vara anului 1935), legată de ciobanul Petrache 

Lupu, constituie unul dintre cele mai impresio- 
nante cazuri de isterie religioasă în masă din 
Europa, întărită de noile mass-media de la Bucu- 
rești. Biserica Ortodoxă Română care, potrivit 
Constituţiei, avea o poziție dominantă față de 
celelalte confesiuni și prioritate față de cea de-a 
doua Biserică naţională, cea Unită (Greco-Cato- 
lică), se simţea însă, ca și elitele statului, ame- 
nințată: pe de o parte, de către cercurile critice 
faţă de religie, dar care au rămas modeste ca nu- 
măr, dar mai ales de către concurența instituțio- 
nală a Bisericii Române Unite (Greco-Catolică), 
care se prevala de meritele ei în mișcarea națio- 
nală românească și care, înainte de 1945, numă- 
ra numeroși politicieni influenţi în rândurile ei. 

Mai puţin cunoscută este schisma „stiliștilor“ 
din Basarabia 51 din unele părţi ale Moldovei. 
Acești creștini de stil vechi au respins reforma 
calendarului din 1923-1924, introdusă prin con- 
strângere și fără o comunicare corespunzătoare, 
la care România trebuia să treacă simbolic, ur- 
mând Occidentul. Din exemplul stiliștilor putem 
înțelege în ce mod interacţiunea prost coordo- 
nată dintre stat și Biserică — mai exact, interese 
de partid pe plan național și regional, rivalitatea 
dintre ierarhi ai Bisericii (dintre Gurie Grosu, 
simpatizant al legionarilor, și Visarion Puiu, apro- 
piat al organizaţiei antisemite „Liga Apărării 
Naţionale Creștine“, respectiv al Partidului Na- 

țional Creștin) și dintre clerici — a dus la mar- 
ginalizarea a circa un milion de țărani (în jurul 
anului 1935), în mare majoritate români, și la 
crearea, de către stat și Biserică, a unei mino- 
rități tot mai militante într-o regiune deosebit 
de sensibilă din punct de vedere strategic. 
Asemenea statului, și Biserica avea dificul- 
tăți cu alteritatea culturală și etnică. Aseme- 
nea statului, şi Biserica urmărea omogenizarea 
societății românești, chiar dacă n-a elaborat nici- 
odată în mod programatic această idee. Coabita- 
rea dintre Biserică 51 statul autoritar, respectiv 
totalitar, devine astfel mai ușor de înțeles: după 
cum am amintit, primul patriarh al BOR, Miron 
Cristea, a legitimat dictatura regală a lui Carol IL. 
Prea târziu s-a retras din jocul politic: un pa- 
triarh devenise prim-ministru, nu întru totul 
de mirare, dacă ținem seama de participarea 
lui Miron la regența instituită pentru regele 
Mihai, care era minor (1927-1930). În timp ce 
rolul Bisericii între 1938 și 1944 este încă prea 
puţin clarificat, după 1989 s-a discutat aprins 
despre relaţia dintre BOR 81 dictatura comunistă. 
Apărătorii Bisericii argumentează că, prin adap- 
tarea abilă a BOR la regimul comunist, s-ar fi 
evitat ceea ce ar fi fost mai rău — o luptă împo- 
triva Bisericii ca în fosta Uniune Sovietică —, 
astfel însă Biserica și credința au supraviețuit. 
De fapt, BOR, în supunerea ei față de dictatura 

comunistă, abia dacă s-a diferențiat de Bisericile 
ei surori. În nici un moment n-a opus rezistență 
asemenea Bisericilor Catolice din Polonia sau 
Ungaria, a Bisericii Evanghelice din RDG sau a 
Bisericii Reformate din România. Și în 1989, 
BOR a rămas, până la sfârșit, fidelă regimului. 

Caracterul de Biserici naţionale fără un cen- 
tru sau punct de referință în afara granițelor ţării 
face din Bisericile Ortodoxe, în mod tradițional, 
un partener dornic de cooperare al diferitelor 
puteri de stat. În Uniunea Sovietică, după mai 
multe valuri de prigoană, Biserica Ortodoxă a 
devenit un instrument docil al politicii sovietice 
de forță în cadrul mobilizării național-patrio- 
tice din timpul celui de-al Doilea Război Mon- 
dial. Imediat după 1945, ortodoxia rusă plănuia 
un commonwealth ortodox, sub conducere sovie- 
tică. BOR s-a putut sustrage acestuia, dar a spri- 
jinit din ce în ce mai mult dictatura comunistă; 
în acest sens, sunt relevante inclusiv epistolele 
şi telegramele trimise liderilor comuniști ro- 
mâni de către conducătorii BOR cu diferite ocazii, 
de-a lungul celor patru decenii de „democrație 
populară“. BOR i-a combătut pe Uniţi și Biserica 
Catolică, a asuprit Bisericile protestante tradi- 
ționale și le-a reprimat pe cele neoprotestante, 
considerate în ansamblu, de către BOR, adversari 
care „s-au îndepărtat de la adevărata Biserică“. 
Și în privinţa doctrinei, Biserica s-a adaptat sub 

patriarhul Justinian Marina (1948-1977): în noua 
ideologie a fost introdusă învățătura despre apos- 
tolatul social al „Bisericii în slujba neamului“. 
Încă şi mai semnificativă a fost însă infiltrarea 
treptată a clerului de către Securitate; tocmai 
clericii cu trecut legionar erau șantajabili. Nici 
în această privință România nu se deosebea de 
Bisericile Ortodoxe vecine din Uniunea Sovie- 
tică sau Bulgaria; în aceasta din urmă, clerul 
superior era alcătuit, fără excepţie, din colabo- 
ratori ai serviciilor secrete. BOR a avut de suferit 
mai ales în primii douăzeci de ani ai comunis- 
mului, mai precis preoții, monahii și călugărițele 
care s-au opus regimului sau ale căror mănăstiri 
au fost puse masiv sub presiune. Totuși, și faza 
ceaușistă, în ciuda supunerii totale a Bisericii, 
a făcut victime însemnate, dacă ne gândim doar 
la demolarea de numeroase biserici în cadrul 
așa-numitei „sistematizări“ în numeroase orașe 
de provincie și chiar în București. Regimul s-a 
folosit, ca și Uniunea Sovietică, de BOR în poli- 
tica externă, tocmai față de Occident. După 1989, 
vechile structuri BOR s-au dovedit dominante. 
Ce-i drept, clerici și mireni au cerut reforme toc- 
mai în anii '9o. Totuşi, Biserica a refuzat să-și 
analizeze critic trecutul. Aproape nici un ierarh 
n-a admis că a colaborat cu Securitatea. Dimpo- 
trivă, BOR s-a considerat păstrătoare a tradiției 
naționale și chiar s-a întărit, ca în Rusia sau în 

Serbia, ca instanţă ce legitimează puterea lu- 
mească. Proiectul unei „Catedrale a Mântuirii 
Neamului“ ilustrează ideea de stat etnocratic și 
gândul (în context românesc, chiarlegionar) la un 
colectiv național ca destinatar al veștii creștine 
a mântuirii, de altfel, o învățătură condamnată 
de multă vreme de către Patriarhia Ecume- 
nică de la Constantinopol drept „filetism“ (ter- 
men însemnând aproximativ „tribalism“). Fără 
o reexaminare critică a autoritarismului, a na- 
ționalismului și a antisemitismului, Biserica 
Ortodoxă Română nu va deveni o forţă care să 
sprijine construirea unei Românii democratice. 
Prin atitudinea ei politică, BOR a pierdut mult, 
în ultimii ani, din sprijinul din partea societății: 
religiozitatea nu înseamnă automat și fidelitatea 
față de Biserica-instituţie, care mai este și împo- 
vărată de cazurile de corupţie și de scandaluri 
legate de moravuri, ceea ce, de altfel, afectează 
credibilitatea campaniilor morale ale BOR împo- 
triva homosexualității și în favoarea valorilor 
familiei. 

Spre deosebire de serviciile secrete și de Bise- 
rici, armata şi-a pierdut treptat influența poli- 
tică; în acest sens, se uită cât de puternică era 
poziția acesteia până în 1944. Alexandru Ave- 
rescu, lon Antonescu, Constantin Sănătescu, Ni- 
colae Rădescu: patru militari au fost șefi de guvem 
în România. Corpul ofiţerilor se amesteca dese- 

ori în viața politică; ideologia naționalistă era 
larg răspândită, iar armata, adânc implicată 
în crimele în masă ale celui de-al Doilea Război 
Mondial. Spre deosebire de țările vecine însă, în 
România s-a ajuns abia în 1940-1941 la un puci 
militar propriu-zis; militarii au dus România ală- 
turi de Germania nazistă într-un război împo- 
triva Uniunii Sovietice, apoi însă la catastrofa 
de la Stalingrad. Încă înainte de umilinţa mili- 
tară, armata română a luat parte la extermi- 
narea în masă a evreilor, în special în nordul 
Bucovinei, în Basarabia și Transnistria, numă- 
rul morților fiind estimat, de către Comisia In- 
temațională pentru Studierea Holocaustului în 
România, la peste 3oo.ooo de oameni. 

În privinţa importanţei armatei, România 
aproape că nu s-a deosebit, în prima jumătate 
de veac, de vecinii ei din sud-estul Europei. Ar- 
mata fusese, mai ales înainte de 1918, una dintre 
cele mai importante posibilități de ascensiune 
socială; corpul ofițerilor se înțelegea pe sine ca 
elită națională. Armata a trecut proba practică 
în Primul Război Mondial: ea a reușit, după gra- 
va înfrângere din anul 1916, care a dezvăluit 
lipsuri grave în conducerea militară, să se reor- 
ganizeze în 1917 (inclusiv ca urmare a promi- 
siunilor regelui Ferdinand de a implementa o 
reformă agrară profundă) și să se ridice împo- 
triva armatelor Puterilor Centrale. Ofițerii de 

frunte îşi bazau pretenţiile la influenţă politică 
pe bătăliile câștigate. Generalul Alexandru Ave- 
rescu, care, în 1907, pusese să se tragă în țărani, 
spre sfârșitul războiului a devenit un personaj 
salvator charismatic. Armata a fost cea care, în 
anii plini de confuzie 1917-1920, a stabilizat 
România și a împiedicat o revoluție comunistă, 
acționând, la sfârșitul anului 1917, la lași și, la 
scurtă vreme după aceea, la începutul lui 1918, 
în Basarabia, împotriva forțelor bolşevice. 

În perioada interbelică, armata a rămas un 
factor de putere; totuși, până la 6 septembrie 
1940 nu s-a ajuns la vreo încercare importantă 
de puci; lovitura colonelului Victor Precup a eșuat 
în 1934 încă din faza inițială. Desigur, corupţia 
şi abuzul de putere din partea ofițerilor supe- 
riori din anturajul lui Carol II dădeau naștere 
unor resentimente puternice. De aceea, în anii de 
criză 1939-1940, armata era operațională doar 
în mod condiționat. Prăbușirea statului din vara 
anului 1940, retragerea în condiţii umilitoare 
din teritoriile trecute la Uniunea Sovietică și 
cedarea fără luptă a nordului Ardealului l-au 
împins la acțiune pe conducătorul frondei din 
Armată, lon Antonescu, simpatizant al Legiunii 
lui Codreanu. Între 1940 și 1944, România a trăit 
într-o dictatură militară, după ce deja Carol II își 
militarizase aparatul puterii, între 1938 și 1940. 
Campania militară de succes împotriva Uniunii 

Sovietice (1941) a reabilitat armata în ochii mul- 
tor români; trecerea Nistrului a fost însă apre- 
ciată deja chiar de către contemporani drept 
greşeală hotărâtoare. Printr-o fidelitate deose- 
bită față de alianța cu Germania nazistă, dicta- 
tura militară voia să recâștige nordul Ardealului; 
trei ani mai târziu, aceeași strategie s-a dovedit 
de succes, dar de partea Uniunii Sovietice. Între 
1940 8] 1944, după cum am amintit deja, armata 
a fost răspunzătoare de crime în masă, mai ales 
împotriva populaţiei evreiești din estul României 
şi din teritoriul ocupat al Transnistriei, iar astfel 
a devenit un actor principal al șoah. La Stalin- 
grad a fost învinsă împreună cu armata ger- 
mană. Ultima ei operațiune importantă a fost 
războiul de succes, dar hotărât de Uniunea So- 
vietică, împotriva Ungariei, pentru nordul Ar- 
dealului. După înlăturarea lui lon Antonescu, 
doi generali au organizat tranziția spre un gu- 
vern pro-sovietic. Armata n-a opus o rezistență 
generalizată împotriva sovietizării, ci i-a susţi- 
nut pe noii deținători ai puterii, asemenea apara- 
tului Siguranţei. Unii ofiţeri au opus rezistență 
în mod individual. Comuniștii au epurat armata 
şi au preluat controlul în întregime. Armata s-a 
retras apoi din viața politică ca factor de putere 
de sine stătător până în decembrie 1989. 

Rolul intelectualilor a devenit, după 1989, una 
dintre cele mai importante teme de dezbatere 

în România care, în această privință, nu se deo- 
sebește de alte țări: intelectualii se interesează, 
în fond, de cei asemenea lor. Totuși, a durat mul- 
tă vreme până când a apărut o istorie socială 
şi politică a intelectualilor, nu doar a celor care 
s-au alăturat din convingere legionarismului și 
comunismului, ci și a acelei majorităţi care s-a 
adaptat la fiecare sistem, în anonimitatea coti- 
dianului apăsător. 

Istoria intelectualilor operează deseori cu 
lacune: rareori se arată că, în naţional-comu- 
nism, antisemiți declaraţi și prieteni ai naţio- 
nal-socialismului au fost reabilitați pe tăcute; 
oameni ca Gheorghe I. Brătianu, care au căzut 
pradă comunismului, au fost, din acest motiv — 
ca anticomuniști — incluși în partea „pozitivă“ din 
bilanț. Astfel, reprezentanţii establishmentului 
sunt substanţial mai reprezentativi pentru cu- 
rentele ideologice fundamentale decât intelectu- 
alii de la extreme (cum ar fi Eliade sau Cioran). 
Crimele în masă din timpul celui de-al Doilea 
Război Mondial și ultranaţionalismul xenofob 
din comunism aveau o largă bază socială şi ideo- 
logică. Intelectualii care s-au descurcat în mai 
multe regimuri sunt un exemplu al firului roșu 
ideologic în istoria statului român modern. Cri- 
ticul şi istoricul literar G. Călinescu este aproape 
un simbol al adaptării servile, fiind un elogia- 
tor al lui Carol II și încă de timpuriu adept al 

dictaturii comuniste. Totuși, chiar persoane care, 
în faza timpurie a comunismului, au ajuns în 
lagăr sau în închisoare s-au descurcat cu re- 
gimul, cum ar fi, de pildă, teoreticianul ultrana- 
ționalismului ortodox Nichifor Crainic sau poetul 
legionar radical Radu Gyr: două exemple de rein- 
tegrare a curentelor legionare și cuziste în națio- 
nal-comunismul românesc, pentru care revista 
Glasul patriei era o nouă platformă publicistică 
ce trebuia să-i curteze pe românii din exil. În 
faza de construcție a comunismului, intelectu- 
ali care, în ciuda concepţiilor lor stângiste, au 
avut cariere strălucite înainte de 1944 s-au pus 
în slujba dictaturii, cum ar fi, de pildă, scriito- 
rul Mihail Sadoveanu și profesorul de medicină 
Constantin Parhon, ambii membri ai Prezidiului 
Republicii Populare Române (Parhon fiind chiar 
președinte al acestuia, între decembrie 1947 și 
aprilie 1948, apoi președinte al Prezidiului Marii 
Adunări Naţionale). 

Instituţia în care s-a negociat în mod esenţial 
această ideologie este Academia Română, în ciuda 
masivei epurări din 1948; pe atunci au fost epu- 
rați nu doar democrați deschiși, cum ar fi luliu 
Maniu, ci şi ideologi ai etno-naționalismului: anti- 
semiții și membrii PNC Ion Petrovici, loan Lupaș 
şi Silviu Dragomir, simpatizantul legionar Sextil 
Pușcariu, omul de legătură cu Hitler Gheorghe 
1. Brătianu. Cu toate dificultăţile instituționale, 

Academia a devenit un actor central în cadrul 
ştiinţei și al politicii identitare. Ideea unei pre- 
zentări oficioase a istoriei s-a materializat, după 
1989, în controversatul Tratat de istorie al Aca- 
demiei, imagine a societăţii, de pildă în luarea 
de poziţie din partea a numeroși membri ai Aca- 
demiei față de protestele de la începutul anului 
2017. Cu toate breșele și mutaţiile personale, 
Academia a făcut, prin majoritatea purtătorilor 
de mesaje, oficiul de păstrătoare a gândirii națio- 
naliste și a structurilor autoritare. 


AM LUAT ÎN CONSIDERARE PATRU PILONI DE SUS- 
ținere a statului și a societăţii. Statul însuși 
merită însă alte câteva gânduri. Preamărirea și 
idolatrizarea statului sunt semne distinctive ale 
sistemelor autoritare. Cultul statului nu trebuie 
însă confundat cu vigoarea și eficacitatea insti- 
tuţiilor de stat. În cazul României, știm prea puţin 
despre modul de funcţionare al instituţiilor sta- 
tului, cu excepţia învățământului și a serviciilor. 
Poliţia, justiţia, întreprinderile de transport de 
stat, administraţia locală și judeţeană sunt cu- 
noscute, în cel mai bun caz, din lucrări descrip- 
tive. Și funcţionarii și angajaţii statului, ca grup 
social, rămân uimitor de slab conturaţi. Cunoaș- 
tem mai degrabă discursurile, plângerile, de 
pildă, din partea românilor din Ardeal și din 
Basarabia la adresa funcţionarilor din Vechiul 

Regat sau glumele ardelenilor despre cei veniţi 
din Moldova. Este cunoscută extinderea centra- 
lismului bucureștean de dinainte de 1914 asu- 
pra întregii ţări. Totuși, trebuie să constatăm că, 
după o sută de ani, istoricii au încă de răspuns la 
întrebarea privind modul în care proiectul Româ- 
nia a fost efectiv pus în practică pe plan local. 

Pe lângă stat, trebuie luată în considerare 
societatea românească din ultimii o sută de ani. 
Schimbările sociale au fost radicale: în 1918, 
Vechiul Regat era un stat agrar, cu insule indus- 
triale minuscule, cu o societate urbană multi- 
etnică, mai ales în Moldova, în care ne-românii 
dețineau, mai ales în comerț și presă, poziţii-cheie. 
În 1989, România avea în urmă decenii de agri- 
cultură colectivizată; războiul comuniștilor îm- 
potriva țăranilor, după model stalinist, a fost 
încununat de succes: nu numai proprietatea ţără- 
nească a fost zdrobită, după ce, mai înainte, refor- 
mele agrare îi înlăturaseră pe marii proprietari 
de pământuri, ci și sentimentul mândriei și al 
răspunderii proprii. Ţara a fost industrializată 
după model sovietic, iar „saltul înainte“ în poli- 
tica industrială, realizat prin sacrificii enorme, 
a sfârşit, ca și în alte ţări cu economie planifi- 
cată, într-un dezastru. Totuși, ca și în alte țări 
comuniste, mulți oameni au profitat de pe urma 
schimbărilor: tensiunile sociale de dinainte de 
1944 fuseseră considerabile, iar condiţiile de trai 


56 OLIVER JENS SCHMITT 


ale multor oameni, mizerabile. Comunismul le-a 
înlesnit multor oameni progresul material, chiar 
dacă modest, ceea ce explică pasivitatea sau chiar 
sprijinul față de regim. Orașele erau românești, 
românii au devenit treptat orășeni; acest lucru 
este valabil mai ales pentru orașele odinioară 
cu caracter evreiesc din Moldova, pentru orașele 
cu caracter maghiar, german și evreiesc din teri- 
toriile odinioară austro-ungare. Master nations, 
„națiunile stăpânitoare“, au fost marginalizate 
politic, economic și social. „România românilor“, 
pe care au propovăduit-o naționaliștii în perioa- 
da interbelică, a devenit realitate. Gestionarea 
de către stat a politicii sociale a produs urmări 
grave, de la strămutarea turcilor și tătarilor în 
Dobrogea, Holocaust, deportarea germanilor și 
a sârbilor, vânzarea, promovată de stat, a evrei- 
lor și germanilor către Israel și Republica Fe- 
derală Germania, până la politica pronatalistă a 
comuniștilor, interzicerea avortului, cu scopul unei 
națiuni române puternice demografic. Din cauza 
imploziei acestui model inuman suferă societatea 
românească până astăzi. 


PÂNĂ AICI, URMÂND ȘI DINAMICA DEZBATERILOR 
românești, consideraţiile noastre au tratat Ro- 
mânia izolat, întâlnind doar uneori comparaţia 
ca metodă. 

Din acest unghi se pune problema plasării 
celor spuse într-un context mai larg. România, 

ca şi Iugoslavia, Cehoslovacia sau Polonia, a fost 
un stat construit pe moștenirea unor imperii 
multietnice dispărute la 1917-1918. În timp ce 
Cehoslovacia s-a născut aproape în totalitate din 
teritorii ale Monarhiei Dunărene, iar Iugoslavia 
a unit teritorii odinioară otomane și habsburgice, 
Polonia renăscută s-a format din trei zone impe- 
riale (una prusacă, alta austriacă și o a treia 
rusească), şi România a înglobat regiuni cu moş- 
tenire imperială întreită, iar în plus, spre deose- 
bire de Polonia, era o construcție statală de dată 
recentă. România este singurul dintre aceste 
state postimperiale compozite care dăinuie până 
azi, cu modificările teritoriale amintite (ar fi și 
Polonia, dar aceasta a cunoscut, după al Doilea 
Război Mondial, o „alunecare“ pe harta politică 
a Europei, dinspre est spre vest). Este poate cel 
mai uimitor fenomen, fiindcă, în 1918, nici micul 
stat român învins în război, nici elita sa tot 
atât de mică nu erau pregătite pentru România 
Mare, cu achiziţii teritoriale atât în vest, cât și 
în est. Nimeni nu putea prevedea, în 1914, că 
Austro-Ungaria 51 Rusia vor ajunge la colaps 
simultan. În consecință, adepţii Antantei și ai 
Puterilor Centrale stăteau față în față, împărțiți 
şi după diferitele preferințe în politica externă. 
Condiţiile inițiale erau dificile: valuri de greve 
în interior, noi grupări de populaţii prea puţin 
loiale, revoluţii în toate țările vecine, principalul 

aliat, Franţa, aflat la mare depărtare. În 1918, 
avântul naţional și social a durat doar puţină 
vreme; dimpotrivă, armata a trebuit să canali- 
zeze dinamici enorme. 

De ce a supraviețuit România, iar celelalte 
state postimperiale nu, sau doar cu modificări 
teritoriale radicale, ca în cazul Poloniei? lugos- 
lavia și Cehoslovacia s-au împărțit etnic, mai 
bine zis în opoziții economice și de mentalitate 
etnicizate. Opoziția sârbo-croată s-a dezvoltat 
de-a lungul unor falii postimperiale; o parte mai 
dezvoltată a ţării, dar fără putere politică, s-a 
ridicat împotriva centrului politic, care dispunea 
de armată, diplomație și administraţie. La zece 
ani de la crearea celei dintâi Iugoslavii, doar 
dictatura militară a apărat ţara de descompu- 
nere. În același timp, în România avea loc, la 
Alba Iulia, o mare manifestaţie a PNȚ, anunţân- 
du-se un marș spre București; alegerile care au 
adus PNŢ-ul la putere, dar mai ales teama româ- 
nilor ardeleni de revizionismul unguresc, ecou 
al politicii de maghiarizare promovate de către 
guvernele de la Budapesta până în 1914, au îm- 
piedicat o destrămare a României Mari și forma- 
rea unui stat transilvănean, care, la 1918, nu a 
părut chiar imposibilă. 

Regionalismul românesc era puternic, chiar 
în Basarabia, cu o elită aflată în proces de forma- 
re, fiind răspândită nemulțumirea față de noul 

stat, care funcţiona, potrivit percepţiilor, mai 
prost decât Imperiul Austro-Ungar, respectiv cel 
rus; totuși, alternative politice reale, pentru ro- 
mânii din vestul și estul țării, nu existau. Regio- 
nalismul, particularitățile regionale, precum și 
problema organizării statului trezesc însă chiar 
şi astăzi sentimente puternice, fiindcă acestea 
sunt apreciate deseori drept amenințare la adre- 
sa unităţii de stat 51 naționale. Nesiguranța ce 
capătă expresie astfel este un indiciu indirect al 
puterii simțămintelor regionale și al îndoielii 
față de capacitatea statului de a guverna inte- 
rese diferite altfel decât printr-un centralism 
rigid și prin nivelarea diferenţelor. 

Întrebarea dacă o Românie alcătuită în 1918 
ca stat federal ar fi avut o altă evoluţie este atrac- 
tivă din punct de vedere intelectual și politic, dar 
ține de o abordare contrafactuală a trecutului. 
Este un fapt istoric că, în primii ani ai României 
Mari, unii politicieni de frunte din Ardeal și Ba- 
sarabia au dorit o organizare de stat necentra- 
listă. După unirea cu România, Basarabia s-a 
bucurat, câteva luni, de o largă autonomie, iar 
proclamația de la Alba Iulia a reprezentat și un 
compromis între centraliști și acele forțe care nu 
voiau să transpună mecanic sistemul din Vechiul 
Regat asupra teritoriilor transcarpatice. Și în 
Bucovina existau aceste poziții opuse. De ase- 
menea, Consiliul Dirigent din Ardeal și Sfatul 

Țării din Basarabia constituiau instituţii politice 
proprii cu potenţial politic considerabil. Terme- 
nul, deseori folosit, de „federalizare“, nu rareori 
ca noțiune-sperietoare, echivalentă cu separatis- 
mul, nu corespunde exact dezbaterii: era vorba 
mai degrabă de autonomie, autoadministrare, 
competenţe administrative regionale, era vorba 
şi de interesele grupărilor românești regionale 
fruntașe, care la București se puteau manifesta 
doar în mod condiţionat. 

Această nevoie de delimitare este exprima- 
tă în discursul intraromânesc adesea și prin me- 
canisme de delimitare față de un orientalism 
intraromânesc, care percep, din punctul de ve- 
dere al Ardealului și al Basarabiei, Bucureștiul 
şi Vechiul Regat în ansamblu drept balcanice, 
fanariote și neeuropene, iar apartenenţa la Mo- 
narhia Dunăreană dispărută, deci irelevantă 
politic, drept simbol al superiorității occidentale 
şi civilizaționale — punctul de referință nefiind 
însă Transleithania, Regatul Ungariei, ci mai 
degrabă Viena. Și imperiul țarist, acum dispă- 
rut, a lăsat în urmă impresia prestigiului unui 
imperiu eurasiatic și a înaltei culturi rusești. În 
domeniul religios-cultural, aceste diferențe men- 
tale au mers mai departe prin vechea opoziție 
dintre Biserica Unită și cea Ortodoxă, respectiv, 
în Basarabia, dintre tradiţiile rusești 51 ortodo- 
xia românească. 

În vestul ţării, regionalismul a fost îngrădit 
de teama față de revizionismul maghiar, iar în 
Basarabia, de frica față de Uniunea Sovietică. 
Dat fiind că, după 1918, elitele maghiare din 
Ardeal vorbeau de federalism, un concept care 
fusese folosit, în Transleithania maghiară, mai 
ales de politicienii de frunte români, a apărut 
impresia, care nu era neîndreptățită, că ideile 
federale erau un plan al celor care, de fiecare 
dată, erau slabi politic, și nu un model serios de 
echilibrare a intereselor într-un stat eterogen 
din punct de vedere etnic; la urma urmei, înainte 
de 1914, argumentele politicienilor români din 
Ungaria erau foarte puţin diferite de cele ale ma- 
ghiarilor ardeleni de după 1918. 

Când PNȚ a obţinut, în 1928, o victorie zdrobi- 
toare în alegeri, promisa transformare a statului 
a fost exclusă. Începând din 1933, România s-a 
îndreptat, dimpotrivă, în direcția opusă. Organi- 
zarea administrativă s-a destrămat intenţionat 
în 1938, prin înființarea ținuturilor în regiunile 
istorice. Disputa româno-maghiară dintre 1938 
şi 1944 a afectat masiv raportul interetnic: ro- 
mânii au fugit din teritoriile devenite maghiare, 
iar maghiarii din cele rămase românești. După 
întoarcerea armelor din partea României la 23 
august 1944, a izbucnit un război etnic în nordul 
Ardealului. Conflictul s-a caracterizat prin lipsa 
de compromisuri de ambele părți, care urmăreau, 

în aceeași măsură, scopul omogenizării etnice. 
Faptul că România a primit înapoi nordul Ardea- 
lului a depins esențialmente — după cum o arată 
izvoarele din arhive -- de trecerea României în 
tabăra sovietică, atât militar, cât și politic, ceea 
ce Stalin a răsplătit cum se cuvine. România a 
plătit, pentru restituirea Ardealului de nord, 
preţul altor câtorva luni de război și al dictaturii 
comuniste (după cum Cehoslovacia a trebuit să 
accepte hegemonia sovietică în schimbul izgoni- 
rii germanilor sudeţi). Moștenirea culturală din 
provinciile de vest a fost slăbită în continuare 
prin șoah, de care, în nordul Ardealului, sunt răs- 
punzătoare autoritățile maghiare, precum și prin 
deportarea a circa 80.000 de germani în Uniunea 
Sovietică. Faptul că federalismul a fost apli- 
cat temporar, după 1945, în Ardeal nu mai avea 
nimic de-a face cu centralizarea democratică, ci 
cu preluarea modelelor de organizare sovietice. 
Regiunea Autonomă Maghiară (1952-1960) n-a 
avut viață lungă: sprijinirea Revoluţiei din Unga- 
ria din 1956 de către maghiarii din Ardeal a spe- 
riat regimul comunist de la București, care însă 
a supraestimat foarte mult amenințarea unui 
presupus separatism. Rezistenţa democratică 
a Ungariei împotriva Uniunii Sovietice a fost, 
de aceea, folosită de staliniștii români ca motiv 
pentru a reînsufleți în totalitate centralismul de 
dinainte de război. În deceniile care au urmat, 

național-comunismul s-a mobilizat cu succes 
împotriva populației maghiare. Faptul că ma- 
ghiarii au jucat un rol însemnat în istoria tim- 
purie a comunismului românesc — ca urmare a 
marginalizării naționale 51 sociale, mai ales a 
secuilor — a fost întors chiar împotriva lor, în 
sensul menţționatei dihotomii a interpretării gu- 
vemării comuniste de către Partidul însuși: națio- 
nal-comunismul ar fi depășit faza de început, 
marcată de violenţă și dominată de minorități; 
după cum mai întâi a fost o Securitate rea, apoi 
una bună, potrivit propagandei ar fi fost mai întâi 
o guvernare comunistă rea, apoi una bună, deoa- 
rece devenise românească. 

Presiunea asupra populației maghiare a rămas 
puternică până la sfârșitul comunismului. Opo- 
ziția dintre români și maghiari le servește chiar 
în prezent forţelor centraliste să discrediteze 
orice formă de descentralizare. Pe de altă parte, 
pretenţiile actuale de autonomie, sprijinite de 
Budapesta, nu sunt de natură să sporească în- 
crederea. Nici faptul că sașii, a treia populație 
ca număr din Ardeal, după 1989, așadar după 
circa 8oo de ani, au dispărut din regiune nu ate- 
nuează opoziția dintre cele două comunități mai 
mari. Pe acest fond, este remarcabil că în Ardeal 
şi în Banat s-a păstrat o puternică identitate 
regională a românilor, prin delimitare faţă de 
statul centralist și prin sublinierea propriilor 

particularităţi cultural-istorice. Începând din 
1989, acest lucru se observă limpede după rezul- 
tatele alegerilor naţionale, vigoarea structurilor 
societăţii civile, viaţa intelectuală mai marcantă. 
Această ţinută culturală nu are de-a face ex- 
clusiv cu originea. Migraţia internă în România 
comunistă 51 după 1989 a fost masivă, și totuși 
mulți migranțţi interni au văzut și văd într-o 
identitate regională o sporire a prestigiului în 
comparaţie cu Moldova sau Muntenia. 

Pe o cale cu totul aparte a pornit identitatea 
regională din Basarabia; această temă este, până 
în prezent, extrem de disputată. Basarabia a 
intrat, în 1918, în statul României Mari, ca regi- 
une în care populaţia de limbă română avea o 
majoritate strânsă, dar care, cu excepţia câtorva 
activiști naționaliști, aproape că nu avea iden- 
titate națională românească. Această regiune a 
aparținut României doar între 1918 și 1940, 
precum și, în condiţii de război și de șoah, între 
vara anului 1941 51 cea a anului 1944. Semni- 
ficația administraţiei românești este extrem de 
controversată, dat fiind că istoriografia sovietică 
a făcut tot ce a putut pentru a o prezenta în culo- 
rile cele mai sumbre. O privire imparţială, care 
să se sprijine pe documentele administraţiei ro- 
mânești și pe mass-media timpului, arată însă 
cât de greu le-a fost elitelor de la București cu 
această provincie: aproape permanent în stare 

de asediu, cu libertăţi civile limitate, fără vreo 
promovare economică durabilă, mereu amenin- 
țată de un vecin extrem de puternic, adminis- 
trată deseori de funcționari corupți și nu rareori 
violenți, Basarabia era un sol fertil pentru extre- 
mismul religios (ca în cazul stiliștilor) și cel poli- 
tic (cuzismul antisemit). O puternică identitate 
regională proprie a românilor basarabeni este 
perceptibilă deja în perioada interbelică. Uniu- 
nea Sovietică a încercat să promoveze o națiune 
moldovenească propriu-zisă. După 1991, Repu- 
blica Moldova a rămas scena unor politici iden- 
titare concurente care, în construirea identității 
şi a alterităţii, se raportează la regimurile succe- 
sive, de fiecare dată reprezentând schimbări 
radicale pentru populaţia regională, iar în anii 
'40 chiar traumatice. Federalismul și centralis- 
mul reprezintă, în acest caz, mai puțin modele ale 
statului, cât mai ales o interpretare (post)sovie- 
tică, respectiv naționalist-românească a isto- 
riei și a viitorului politic (dorit). Nici unul, nici 
celălalt nu corespund însă specificului regio- 
nal-cultural al Basarabiei. 

Politica „anexării necondiționate“ din 1918 
putea deci să producă rezultate diferite, după 
cum i-ar fi reușit — sau nu — partenerului alte- 
rităţii politice (Ungaria, Rusia) să canalizeze 
dorințele de identitate regională și de autonomie 
prin politica identitară a statului. Românii de 

la vest de Carpaţi au fost integrați în mod dura- 
bil în planul de omogenizare națională a statului 
român. Românii de la est de Prut au fost doar 
pe termen scurt integrați astfel și, în plus, din 
cauza suprapunerii elitelor rusești peste cele ale 
lor, între 1812 și 1917, au avut un punct de ple- 
care substanțial mai slab. 


STABILIZAREA POLITICĂ, OMOGENIZAREA ETNICĂ ȘI 
nivelarea socială a României — pe care o urmă- 
riseră și ideologii naționaliști din perioada inter- 
belică -- s-a realizat, după cum am amintit, prin 
intermediul comunismului. Abia acum, societa- 
tea a ajuns sub stăpânirea statului până în va- 
sele capilare; abia acum, alteritatea politică, 
socială, etnică 51 culturală a fost zdruncinată, 
ştearsă și deseori distrusă, până la nivelul fami- 
liilor. Politica demografică a jucat aici un rol 
central. În primii ani de după război, statul a 
recurs la metoda deportării; după cum am amin- 
tit, sub presiunea Uniunii Sovietice, zeci de mii 
de germani au fost trimiși la muncă silnică în 
Donbas. După ruptura dintre Stalin și Tito 
(1948), statul român a deportat în Bărăgan mii 
de sârbi bănățeni, dar mai ales șvabi. Au fost 
deportaţi, de asemenea, și mii de țărani români 
care se apăraseră împotriva colectivizării agri- 
culturii. Într-o fază ulterioară, statul n-a mai 
folosit violenţa fizică împotriva unor colectivi- 
tăți întregi, ci s-a îmbogăţit prin politica de omo- 

genizare: plecarea evreilor în Israel și a germa- 
nilor în Republica Federală Germania a devenit 
o importantă sursă de venit a regimului comunist. 

Statul comunist a dus un război și împotriva 
majorităţii țărănești a populației. Istoria ţăra- 
nilor români din secolul XX mai trebuie încă 
scrisă: este o tragedie. Ea începe cu Răscoala ță- 
rănească de la 1907, urmată de integrarea poli- 
tică prin dreptul de vot universal (pentru bărbați) 
şi proiectul unei emancipări economice prin re- 
forma agrară. România Mare a lăsat moștenire 
oțărănime sfâșiată de criza economică mondială, 
având o productivitate redusă, șomaj mascat, cea 
mai mare mortalitate infantilă din Europa și 
malnutriție generalizată, iar aceasta cu însem- 
nate diferenţe regionale. Cu toate acestea, țăra- 
nii au susținut ţara și au făcut primii pași spre 
parlamentarism, chiar dacă într-un mod incom- 
plet. La preluarea puterii, comuniștii au trebuit 
să ţină seama de țărani. Împotriva acestora, nu 
puteau dobândi controlul asupra ţării. De aceea, 
guvernul Petru Groza a pus în aplicare o reformă 
agrară radicală și i-a curtat pe ţărani cu lozinci 
social-populiste. Când, la sfârșitul anului 1947, 
comuniștii au dobândit întreaga putere, şi-au 
scos masca. 

Acum a început revoluţia propriu-zisă în Ro- 
mânia, războiul comuniștilor împotriva ţărani- 
lor. Acesta a fost dus după modelul colectivizării 
agriculturii în Uniunea Sovietică. Prin presiuni 

şi, deseori, prin violenţă pe față, ţăranii au fost 
siliți să se înscrie în gospodării colective. Sporirea 
cotelor de achitat din recolte trebuia să-i ruineze 
pe țăranii care opuneau rezistență. „Lupta de 
clasă“ a fost transpusă la sate, țăranii fiind cate- 
gorisiți, după model sovietic, în chiaburi, mijlo- 
cași și săraci. Prin toate mijloacele, activiștii 
comuniști au alimentat conflictele în obștile să- 
tești. Ca și în Uniunea Sovietică, mulți țărani 
s-au apărat, spontan și fără organizare, ca în 
1907. Din nou, statul a angajat armata și ser- 
viciile secrete, s-a ajuns la numeroase execuţii, 
la umilirea rituală a purtătorilor de cuvânt care 
se bucurau de vază deosebită. 

În 1962, statul comunist a învins. Țărănimea 
română, în calitate de clasă socială 51 culturală, 
era zdrobită. În acest sens, s-a ajuns şi la o mi- 
graţie masivă spre orașe, unde țăranii găseau 
de lucru ca muncitori în industrie și, față de să- 
răcia din foarte multe regiuni de la ţară, ajun- 
geau la un standard de viaţă care, chiar dacă 
rămânea de nivel modest, era totuși mai bun din 
punct de vedere material. Zdrobirea societății 
țărănești se afla în contrast flagrant cu naţiona- 
lismul în creștere δὶ cu preamărirea maselor de 
țărani din propaganda comunistă. România a 
pornit pe calea modernizării staliniste: colectivi- 
zarea agriculturii trebuia să înlesnească dez- 
voltarea unei industrii grele proprii, în timp ce 
industria bunurilor de consum a fost neglijată. 

În prima fază a regimului lui Ceaușescu, par- 
tidul și-a schimbat strategia 51 a îmbunătățit 
aprovizionarea cu bunuri de consum. Combina- 
{18 dintre naționalism și modesta societate de 
consum comunistă a constituit baza pentru accep- 
tarea regimului în mari părți ale populaţiei. Dez- 
gheţul a durat însă doar puţină vreme 51 a dus 
la înăsprirea extremă a sistemului în faza târzie. 
Construirea unei industrii chimice, apoi țelul 
autarhiei economice a fost atins cu sacrificii enor- 
me din partea populaţiei. Independența Româ- 
niei, trâmbițată de propagandă, era obținută cu 
prețul mizeriei în masă, al malnutriţiei 51 al 
renunțării pe scară largă la încălzirea locuințelor 
şi a clădirilor publice. Omogenizarea populației 
stăpânite s-a întărit prin această pauperizare şi, 
dat fiind că și adepții regimului, cel puţin în 688- 
loanele inferioare, au început să simtă lipsurile, 
sprijinul pentru dictatură a dispărut. Sărăcia și 
urmărirea omniprezentă au destrămat socie- 
tatea. În anii "70, regimul a luat măsuri foarte 
aspre împotriva culturilor alternative ale tine- 
retului și a oricărei forme de devianță socială 
(„parazitism social“), de pildă prin razii extinse 
ale „gărzilor patriotice“ şi ale miliției şi prin 
introducerea obligativităţii muncii. Urmarea a 
fost criminalizarea a zeci de mii de tineri. Regi- 
mul n-a putut rezolva nici problema larg răspân- 
dită a alcoolismului, considerat, de asemenea, 
un pericol pentru societatea socialistă, cu atât 


O OLIVER JENS SCHMITT 


mai puțin corupția generalizată și deturnarea 
bunurilor statului. Urmări traumatizante a avut 
şi politica demografică a dictatorului: obiecti- 
vul unei națiuni puternice inclusiv din punct de 
vedere demografic trebuia atins prin interzice- 
rea strictă a avortului și controlul extins al sta- 
tului asupra corpului femeii. Dictatorul însuși 
a ignorat avertizările medicilor. Rezultatul a fost 
o imensă suferință atât pentru femei, cât și 
pentru mii și mii de copii, de care statul nu s-a 
îngrijit suficient și care au trebuit să sufere în 
orfelinate inumane. Criminalizarea copiilor stră- 
zii a fost una dintre măsurile cele mai dezgus- 
tătoare din punct de vedere moral ale statului 
român, din cauza căreia cei afectați trebuie să 
mai sufere încă și astăzi. 

Altă intervenţie profundă în spaţiul vital al 
populaţiei a fost întreprinsă de regim atunci 
când a început să schimbe pe scară largă aspec- 
tul așezărilor urbane. Așa-numitul plan de siste- 
matizare, pus în aplicare treptat după puternicul 
cutremur din 1977, a distrus nu numai părți mari 
din centrul Bucureștiului, ci și zeci de orașe mai 
mici, mai ales din Regat: 29 au fost demolate în 
totalitate, iar 37 puternic afectate. În locul clădi- 
rilor istorice a apărut o arhitectură unitară tristă, 
ce caracterizează până astăzi mari părți ale pro- 
vinciei românești, unde creează zone anistorice. 
Dezrădăcinarea culturală și socială a oamenilor, 

care trebuiau desprinși de toate legăturile tra- 
diționale și supuși cu totul partidului, și-a găsit 
expresia în această arhitectură, care, recurgând 
la toate mijloacele puterii de stat, a pus în apli- 
care, în mod radical, fantasme arhitecturale occi- 
dentale (Le Corbusier), lucru care, în Europa de 
Vest, n-ar fi fost vreodată posibil. Nivelarea și 
omogenizarea societăţii şi-au aflat expresia de- 
plină în aceste construcții. 

Și mai radical a fost planul de sistematizare 
a satelor, desigur, niciodată elaborat în toate 
detaliile: în jur de 5o% dintre gospodăriile țără- 
nești trebuiau desființate, până în anul 2ooo ar 
fi trebuit create 558 de centre agroindustriale. 
Planul ar fi anihilat tot ce mai supraviețuise co- 
lectivizării din cultura rurală, destul de puţin, 
fiindcă aproape n-a existat rezistență împotriva 
sistematizării; numeroase familii au încercat, 
mai curând, să negocieze cu autorităţile soluţii 
individuale. Solidaritatea sătească din urmă cu 
patruzeci de ani, care dăduse naștere la răscoale, 
nu mai exista. Tocmai în zonele sistematizate, 
care deja înainte de 1944 erau relativ subdezvol- 
tate, postcomunismul își mai află și astăzi cea 
mai importantă susținere. Atomizarea societă- 
ţii, distrugerea oricăror legături care ar fi putut 
deveni periculoase pentru regim erau în stadiu 
foarte avansat; cel mai bun indicator al acestui 
fapt este lipsa rezistenței organizate (rezistența 

spontană a izbucnit de mai multe ori, dar fără 
succes). 

Acceptarea din partea populaţiei a regimului 
comunist a sporit, pentru o vreme, din cauza poli- 
ticii externe. Hotărâtoare în acest sens a fost 
desprinderea din raza de acţiune nemijlocită a 
Uniunii Sovietice, după ani de pură vasalitate. 
În 1958, Armata Roșie s-a retras din România, 
ceea ce, în politica internă, n-a dus la o relaxare, 
ci, dimpotrivă, la un nou val de represiune ma- 
sivă, prin care Partidul voia să-și asigure puterea, 
pe care și-o percepea ca fiind amenințată. Mo- 
mentul-cheie în politica externă, pus în scenă 
şi în mod simbolic, a fost anul 1968, când dicta- 
torul Nicolae Ceaușescu, abia ajuns la putere, 
s-a exprimat public împotriva invaziei din par- 
tea statelor Pactului de la Varșovia în Ceho- 
slovacia, primind ovaţiile mulţimii. Dictatorul s-a 
folosit abil de puternicele resentimente anti- 
rusești ale populaţiei, intensificând reactivarea 
naționalismului ca resursă de guvernare şi de 
mobilizare, începută deja sub predecesorul său, 
Gheorghe Gheorghiu-Dej, România s-a manifes- 
tat astfel ca factor de putere de sine stătător în 
Pactul de la Varșovia, bătând toba egalităţii în 
drepturi și a respectului reciproc. Această atitu- 
dine a fost apreciată de Occident: contacte la cel 
mai înalt nivel cu SUA și Franța, precum și cu 
alte state apusene, însoțite de vizite de stat atent 

puse în scenă, au adus în fața ochilor românilor 
prestigiul internaţional al șefului lor de stat. 
Acestea au adus României și importante aju- 
toare economice, chiar dacă Occidentul privea 
sceptic planurile lui Ceaușescu de a deveni pu- 
tere nucleară. În același timp, ţara a urmărit şi 
o politică sigură pe sine faţă de statele Lumii a 
Treia; latura întunecată era alcătuită din co- 
merțul de arme, sprijinirea terorismului arab și 
atacurile împotriva opoziției românești din străi- 
nătate (de pildă, în 198, atentatul asupra pos- 
tului de radio Europa Liberă de la Miinchen). 
Desigur, regimul își cunoștea limitele razei de 
acțiune; în ciuda tuturor „înţepăturilor“, Româ- 
nia a rămas în tabăra comunistă. 

În ultima perioadă a regimului lui Ceaușescu, 
acesta a devenit chiar un om de fier conservator, 
care respingea reformele și reprima brutal orice 
opoziție. România a susținut o asemenea politică 
represivă și în fața statelor comuniste reforma- 
toare. Astfel, dictatorul și-a pierdut tot prestigiul 
obținut prin inducerea în eroare, cu abilitate, a 
politicienilor și formatorilor de opinie din Occi- 
dent, ducând țara la izolare completă. Propa- 
ganda de stat despre actorul de politică externă 
autonom și cu prestigiu internațional a avut însă 
o viaţă lungă, până în ziua de astăzi, deși provine 
dintr-o iluzie. Poziția temporar vizibilă a Româ- 
niei a fost posibilă doar pe fondul Războiului 

Rece, fiind o ieșire din rândurile unuia dintre 
blocuri, în mod controlat și precis cumpănit. Re- 
gimul n-a urmărit echidistanţa, iar aceasta nici 
n-ar fi fost posibilă din punct de vedere politi- 
co-militar. Rezultatele politicii externe ceauşiste 
au fost negarea realităţii, izolarea și revoluţia. 

Astfel, ca elemente stabilizatoare ale sta- 
tului român pot fi subliniate nivelarea sociocul- 
turală consecventă, susținută de toate regimurile, 
lipsa alternativelor politice regionale pentru ro- 
mânii din provinciile înglobate în 1918, precum 
şi elasticitatea în politica extemă. Până la urmă, 
deja în 1989, a mai rămas foarte puţin din so- 
cietatea anului 1918; și în această privință 
România s-a deosebit doar în mică măsură de 
celelalte state din blocul comunist. Ca specific 
românesc, aș scoate totuși în evidenţă transfor- 
marea unei societăți născute pe ruinele unor 
vechi imperii, deci foarte variate etnic și cultu- 
ral, într-una nivelată naţional, cu păstrarea carac- 
terului statal, precum și a teritoriilor dobândite 
în 1918. 


ULTIMA TREIME A CELOR O SUTĂ DE ANI A BENE- 
ficiat, până acum, de prea puţin spaţiu în expu- 
nerea de față. Oricât de dificilă ar putea părea 
situația politică actuală, tocmai în această peri- 
oadă pot fi observate evoluţii care, potrivit tutu- 
ror normelor descrise la început în cazul meu, 
trebuie evaluate pozitiv în bilanţ. Deja revoluţia 

din 1989 a arătat că societatea românească este 
pătrunsă de un spirit de rezistență surprinzător 
pentru cineva din afară; în străinătate abia dacă 
au fost percepute greva din 1977 din Valea Jiului 
sau marea grevă de la Brașov, din 15 noiembrie 
1987. Răsturnarea comunismului s-a desfășu- 
rat atât de violent și pentru că regimul a mizat, 
până la sfârșit, pe izolare și represiune, aducând 
populaţia, prin politica sa economică, la sărăcie 
lucie; pentru numărul cel mai mare de victime — 
morți și răniţi —, și anume cel din zilele haotice 
de după căderea lui Ceaușescu, răspunderea este 
a conducătorilor Frontului Salvării Naţionale, 
creat în jurul lui Ion Iliescu și Petre Roman. 
Revoluţia din 1989 a delimitat România de 
alte state comuniste, situaţia de început fiind 
diferită în aspecte esenţiale. Doar în Albania, 
regimul a urmat, încă din anii 1980, o cale atât 
de determinată ideologic: plan megaloman de 
sistematizare, politică autarhică, naționalism 
xenofob extrem, presiune permanentă a apara- 
tului represiv omniprezent, respingerea totală a 
reformelor, sublinierea drumului propriu față de 
Occident, dar și față de Răsăritul din ce în ce 
mai critic, toate au creat o puternică presiune 
politică și socială. Grevele amintite au fost un 
semnal de avertizare: Partidul a reacţionat prin 
represiune. Chiar după adoptarea acordurilor 
CSCE (1975) și după apelul lui Paul Goma, abia 

dacă s-au putut forma grupări de disidenţi. Nu 
exista nici o posibilitate de exprimare a criticii, 
nici măcar cu precauţie, în afară de luările de 
poziţie izolate ale unor oameni curajoși. De aceea, 
revoluţia nu se putea sprijini pe structuri de 
negociere: lipseau instituții mediatoare, cum ar 
fi Bisericile sau sindicatele, lipseau și grupări 
organizate pentru apărarea drepturilor cetățe- 
nilor, care ar fi putut servi drept parteneri pen- 
tru o masă rotundă. Ceea ce s-a întâmplat în 
decembrie 1980 este obiectul unei cercetări juri- 
dice aparte, care a dus la punerea sub acuzare a 
unor protagoniști de frunte, cum ar fi Ion Iliescu 
sau Petre Roman. Totuși, se poate constata că 
majoritatea populaţiei voia să scape de regimul 
de nesuportat, care nu mai avea de oferit decât 
mizerie 51 frică. La succesul răsturnării regi- 
mului a contribuit în mod hotărâtor faptul că 
mari părți ale forțelor de ordine nu mai spriji- 
neau dictatura; altminteri n-ar fi fost exclus un 
scenariu precum cel chinez, aşadar masacrarea 
demonstranțţilor. Mulţi oameni au perceput un 
sentiment de autoeliberare 51 de libertate obţi- 
nută prin luptă. În același timp, venise ceasul 
unei lovituri de stat, în mod evident pusă în 
scenă cu mare atenţie, din partea unor comuniști 
din eșalonul al doilea și al treilea, din jurul lui 
Ion Iliescu, care voiau să-l înlăture pe dictato- 
rul antireformist şi anturajul acestuia, pentru 

a menţine puterea partidului în stat și societate, 
pe linia perestroikăi. Au pus însă în mișcare o 
dinamică revoluţionară a oamenilor care nu mai 
erau mulțumiți cu un regim mai puţin represiv 
şi cu condiţii de consum mai bune, ci — punctul 8 
al Proclamaţiei de la Timișoara — voiau să frângă 
puterea comuniștilor. În prima jumătate a anu- 
lui 1990, această revoluţie propriu-zisă, democra- 
tică, a fost zdrobită prin așa-numitele mineriade, 
iar celor răspunzători de acestea nu li s-a cerut 
socoteală nici până astăzi. Acești contrarevolu- 
ționari comuniști, precum și fiii și nepoţii lor poli- 
tici şi-au păstrat până azi puterea, pe diferite 
planuri. Sub conducerea lor, România a pier- 
dut timp preţios, mai ales în anii 'go: stagnarea 
în locul reformelor economice pe de o parte, 
precum 51 o sinistră continuare a intimidării 
sociale pe de alta caracterizează această peri- 
oadă. O lustraţie n-a avut loc niciodată, lucru 
din cauza căruia România suferă până în ziua 
de astăzi. În acești ani, cadrele, mai ales cele 
mai tinere, ale Partidului și Securităţii au reu- 
şit să-și asigure puterea economică prin privati- 
zări de fațadă și să se dezvolte în continuare. 
Situaţia a fest favorizată de un fenomen care 
marchează chiar și actualmente peisajul politic 
al României: fărâmițarea 51 viața organizato- 
rică scurtă a partidelor anticomuniste și pro- 
occidentale. Postcomuniștii s-au sprijinit unii pe 

alții 51, ca și în alte ţări foste comuniste, pe un 
aparat al puterii dezvoltat 51 funcţional. Opoziția 
a trebuit mai întâi să se formeze, să creeze, după 
decenii de paralizie, o nouă viață politică, adesea 
cu ajutorul unor emigraţi, care însă nu mai erau 
bine familiarizați cu situaţia socială. Dat fiind 
că lipsea o figură unificatoare, speranţele mul- 
tora s-au îndreptat înspre regele Mihai, a cărui 
întoarcere rapidă a fost însă împiedicată de co- 
muniști. Nu este clar, în retrospectivă, dacă un 
referendum privind reintroducerea monarhiei 
ar fi obținut majoritatea. Monarhia și perioada 
interbelică în general au fost invocate de opoziție 
drept o perioadă de aur, cu care ar trebui reîn- 
nodate legăturile. Din eseul de față a reieșit însă 
limpede că perioada interbelică nu este potrivită 
ca punct de referință pentru un stat de drept 
democratic. În primul rând însă, această amin- 
tire n-a putut șterge cei peste 40 de ani de dic- 
tatură comunistă. 

Comunismul n-a fost un hiatus în istoria ro- 
mânească; el n-a fost impus doar din afară, ci 
a fost sprijinit activ, construit, ajutat sau tole- 
rat de milioane de români. Tocmai acest lucru 
a îngreunat învingerea dictaturii. Schimbarea 
de putere din 1996, care s-a bazat, pentru prima 
dată din 1933, pe alegeri legitimate democratic, 
n-a atras după sine nici o înnoire fundamentală 
a statului 51 societăţii. Dimpotrivă, pentru prima 

dată se observau limpede disensiunile și dezor- 
ganizarea printre partidele necomuniste. Înce- 
pând din 1989, România a fost guvernată, cu 
puține excepţii, de către postcomuniști, care re- 
prezintă singurul partid care s-a dezvoltat con- 
tinuu din punct de vedere organizatoric și al 
personalului. Ion Iliescu a activat mai mult de 
un sfert de veac, mai întâi pe față, apoi din culise. 
Chiar și pe plan personal, el îi leagă pe postco- 
muniștii actuali de adâncurile epocii Ceaușescu. 
Le-a supraviețuit și fizic celor două figuri-simbol 
necomuniste: atât regelui, care, deziluzionat, a 
trebuit să se descurce cu deținătorii puterii și 
să asiste la descompunerea morală a familiei 
regale, cât și fostului secretar al lui luliu Maniu, 
Corneliu Coposu, care, după 1989, întrupase lite- 
ralmente puntea dintre prezent și tradiția de- 
mocratică a PNȚ din perioada interbelică. După 
1989, inclusiv în comparaţie cu reînsuflețirea 
eșuată a PNL şi PNȚ, iese în evidenţă continui- 
tatea comuniștilor, ca și capacitatea acestora — 
chiar în luptele interne pentru putere -- de a 
scoate în față, de fiecare dată, conducători bine 
conturați: Adrian Năstase, Victor Ponta sau, în 
prezent, Liviu Dragnea. Astfel, peisajul politic 
al României nu se deosebeşte prea mult de cel 
al altor state postcomuniste, în care, de aseme- 
nea, partidele urmașe ale vechilor partide comu- 
niste sunt organizatoric stabile în primul rând. 

Nu este o particularitate românească nici depen- 
dența multor partide de figuri individuale de con- 
ducători; în această privinţă, politica românească 
de după 1989 continuă situaţia de dinainte de 
1938, când se duceau lupte de secesiune în aproa- 
pe toate taberele politice, iar conflictele erau mai 
puţin ideologice, cât mai ales de natură perso- 
nală. Această raportare la persoane merge în pas 
cu baza slabă 51 ancorarea organizatorică redusă 
a grupărilor liberale mai mici, care cu greu prind 
rădăcini în țară. În general, nu s-a putut realiza 
nici o alternativă politică credibilă la varianta 
postcomuniștilor; partide cum ar fi PNL sunt tot 
atât de răspunzătoare pentru situaţia actuală 
a țării ca și PSD sau ultranaționaliștii Partidului 
„România Mare“. 

Mai puţin sistemul de partide, instabil 51 greu 
predictibil, cât mai ales structurile economice oli- 
garhice constituie elemente de continuitate în 
faza de tranziţie. Aceste structuri sunt inte- 
resate de stăpânirea și exploatarea resurselor 
statului. Premisa în acest sens este dată de slă- 
biciunea instituţiilor statului. 

Însă tocmai în domeniul instituţional s-a 
ajuns, după 1989, la dezvoltări remarcabile. Din 
societatea civilă în formare a fost recrutat un 
număr suficient de funcţionari, care au construit 
instituţii cu etos nou, respectiv au democratizat 
cultura mentală a acestora și au adaptat normele 

europene nu doar pe hârtie, ci și în practică. De 
aceea, conflictul propriu-zis dintre postcomuniști 
şi forțele democratice s-a jucat și se joacă mai 
puţin între partide concurente, cât mai ales între 
postcomuniști și forţele autoritar-cleptocratice 
înrudite — existente, de pildă, chiar printre libe- 
rali —, pe de o parte, și importante instituţii ale 
statului, pe de altă parte. Pentru prima dată în 
istoria românească, instituţii ale statului ocrotesc 
efectiv interesele cetățenilor. Pe lângă aceasta, 
în ultimii ani, instituția Președinției a devenit 
acea instanţă constituțională care a sprijinit con- 
siderabil construirea statului de drept 51 democra- 
tizarea statului, adesea în conflict cu majoritatea 
parlamentară. Evident, alegerile uninominale le 
oferă cetăţenilor dezamăgiţi de partide posibili- 
tatea unei poziționări clare. Faptul că, în 2014, 
președinte al statului a fost ales Klaus Iohannis, 
un membru al unei minorităţi etnice și confesio- 
nale, arată cât de mult s-a schimbat România din 
punct de vedere sociocultural și mental; cam- 
pania electorală a contracandidatului său, Victor 
Ponta, a mizat pe acel naționalism ortodox, spri- 
jinit și de părţi ale BOR, pe care l-am identificat 
ca fir roșu ideologic în cei o sută de ani de exis- 
tenţă ca stat a României (Mari). Acest fir mai 
există, dar destrămat și decolorat. 

Faptul că încă n-a dispărut ţine și de evolu- 
{18 mass-media. Ca și în alte state postcomuniste, 

controlul asupra posturilor importante de tele- 
viziune — mijloc de comunicare de referință într-o 
societate precum cea românească, în care se ci- 
tește puţin — se află în mâinile oligarhilor, care 
sunt interesaţi de slăbirea instituţiilor statu- 
lui şi a deschiderii culturale a țării. Schimba- 
rea de guvernare din 9012 a fost însoţită de o 
campanie a urii împotriva intelectualilor critici, 
care amintește de defăimarea adversarilor poli- 
tici de către comuniști. De atunci, propaganda 
împotriva forțelor și instituţiilor democratice, 
cum ar fi DNA, s-a întețit. Desigur, aceste struc- 
turi mediatice n-au reușit să împiedice alege- 
rea lui Klaus lohannis în 2014 și nici să obțină 
înlăturarea lui Traian Băsescu prin referendum, 
în 2012. Dacă cetățenii sunt puși în fața unor 
alternative clare -- iar una dintre opţiuni este 
credibilă sau, în orice caz, mai credibilă decât 
cea oferită de postcomuniști —, puterea media- 
tică oligarhică își atinge limitele. Tocmai aceste 
alternative clare nu sunt oferite de peisajul par- 
tidelor politice, nici în această privinţă, România 
nu este un caz aparte, ci la mijloc, în compara- 
ție cu restul Europei (Centrale și de Est). Acest 
lucru explică slaba participare la vot și succesul 
postcomuniștilor. 

În lupta pentru statul de drept democratic, 
pe lângă justiție și președinte, și sistemele de 
alianţă în care este integrată România joacă un 

rol politic însemnat. Calea spre calitatea de mem- 
bru cu drepturi depline, în cadrul celor doi piloni 
ai sistemului euroatlantic, n-a fost ușoară. În 
2004, România a intrat în NATO. În prezent ea 
este (încă) singurul stat NATO de încredere de 
la Marea Neagră, iar din 2015 s-a deschis o bază 
NATO la Deveselu. NATO este acea asigurare de 
viaţă strategică ce i-a lipsit în 1940, când ţara 
s-a îndepărtat de Marea Britanie și de Franța, 
din cauza dictaturii regale și a antisemitismului 
sprijinit de stat, alăturându-se Puterilor Axei. 

În lupta pentru democraţie și statul de drept, 
SUA iau o poziţie clară. Altfel stau lucrurile cu 
cel de-al doilea sistem de alianţă, Uniunea Euro- 
peană. Aceasta a dus cu România negocieri de 
aderare timp de mai mulţi ani, o poziţie centrală 
fiind ocupată de întărirea instituţiilor și de com- 
baterea corupţiei. În 2007 însă, România a fost 
primită în UE mai mult pe baza unor angaja- 
mente decât a unor realizări politice concrete. 
De atunci, Comisia Europeană s-a confruntat cu 
încercările neîncetate ale forțelor oligarhice de 
a slăbi justiţia. În afară de un raport de moni- 
torizare însă, Comisia aproape că nu are vreo 
pârghie politică pentru a împiedica eficient dis- 
trugerea statului de drept de către aceste forțe; 
retragerea dreptului de vot (potrivit Articolu- 
lui 7 al Tratatului de aderare la UE)este o ultima 
ratio, dar cu greu poate fi un mijloc de presiune 

flexibil. Comisia Europeană și elitele europene 
au tratat mereu oligarhia românească, în ulti- 
mii ani, cu menajamente, mai ales în comparație 
cu Polonia și Ungaria, ale căror încălcări ale 
statutului de stat de drept au fost aspru criti- 
cate. Oligarhii și „mogulii media“ din România, 
până de curând, au evitat să înceapă un război 
de propagandă antioccidentală, îndreptat împo- 
triva Bruxelles-ului şi a guvernelor occidentale. 
Tocmai caracterul nonideologic al preluării pu- 
terii din partea lor i-a făcut să pară mai inofen- 
sivi decât guvernele de la Varşovia și Budapesta. 
Pe lângă aceasta, postcomuniștii, care reprezintă 
un grup puternic în Parlamentul European, au 
mobilizat în repetate rânduri sprijinul simbolic 
al unor importanţi politicieni socialiști, respec- 
tiv social-democraţi din ţările occidentale, iar 
unii politicieni occidentali au fost incluși direct 
în relații de afaceri chiar în România. În mod 
evident, Comisia Europeană, care deja întâm- 
pină greutăţi cu statele din așa-numitul Grup 
de la Visegrâd, n-a dorit să ajungă la încă un 
conflict cu un nou stat membru din Est. Toate 
acestea explică de ce Uniunea Europeană — dar 
nu 51 diferitele state membre -- intervine sen- 
sibil mai puţin decât SUA în lupta pentru demo- 
cratizarea României. 

Dacă privim aceste elemente cu distanțare 
istorică, putem spune că România este, pentru 

prima dată, membră într-o alianță între state 
în care a intrat de bunăvoie, și nu silită de vreun 
regim dictatorial. Desigur, ca și toatestatele UE, 
România a trebuit să renunțe parţial la propria 
suveranitate. Părţi importante ale societăţii ro- 
mânești salută aceste intervenţii în instituţiile 
statului, dat fiind că ele promit să contribuie la 
funcționarea lor corectă, lipsită de corupție. Suve- 
ranitatea condiționată îi neliniștește și-i afectea- 
ză pe cei care doresc să exploateze nestingheriți 
resursele statului. Discursul naționalist al gu- 
vernului actual, cu binecunoscutele nuanțe anti- 
occidentale, trebuie înţeles pe acest fundal. 
Ultimii treizeci de ani au zdruncinat grav so- 
cietatea românească. Un indicator în acest sens 
este emigrația a milioane de români care au 
căutat, mai ales în țări UE, locuri de muncă și 
condiţii de trai mai bune. Milioane de emigranți 
au răspuns deja, prin plecarea lor, la întrebarea 
dacă statul român este capabil să le ofere per- 
spective clare de viitor. Demografia și rețeaua 
de așezări sunt bulversate — satele sunt, în multe 
zone, îmbătrânite, depopulate și pauperizate. S-a 
mărit prăpastia socioeconomică și de mentalitate 
dintre regiunile urbane, pe de o parte, relativ mai 
bine situate, în care s-au stabilit și întreprinderi 
străine, și, pe de altă parte, regiunile de la ţară, 
neglijate inclusiv din punctul de vedere al in- 
frastructurii (de la străzi până la sistemul de 

sănătate), mai ales în sudul și estul ţării. Acest 
lucru se observă și în mobilizarea în favoarea sta- 
tului de drept, sprijinită mai ales în orașele mai 
mari, printre oameni cu studii 51 bine pregătiți. 

Diferenţa în dezvoltare dintre vest și est, de-a 
lungul Carpaţilor, s-a accentuat, cu excepţia spa- 
țiului metropolitan și a Iașilor. A avut mult de 
suferit și mediul înconjurător, mai ales prin des- 
păduriri ilegale și exploatări miniere agresive. 
Tergiversarea reformelor și preluarea unor im- 
portante domenii economice de către membri ai 
fostei Securităţi au dezindustrializat țara în mod 
considerabil. Părți mai slăbite ale populaţiei, 
cum ar fi romii, au fost în continuare margina- 
lizate social. Atâta vreme cât aceste evoluţii n-au 
fost recunoscute drept o problemă, nu s-a ajuns 
niciodată la conceperea unei strategii coerente 
care să integreze mai puternic periferiile interne. 


AM AMINTIT DEJA O DEZVOLTARE IMPORTANTĂ DE 
după 1989, și anume faptul că, în ciuda unor con- 
diții-cadru nefavorabile, spiritul de rezistență 
a cuprins și părți ale instituțiilor. Emigraţia 
în masă, continuarea rețelelor comuniste, amâ- 
narea reformei economice caracterizează mare 
parte din ultimii circa treizeci de ani. Persistenţa 
vechilor structuri este enormă; totuși, niciodată 
în istoria românească n-a existat o clasă de mij- 
loc urbană care să se mobilizeze în favoarea unor 
idei democratice (și nu autoritar-naţionaliste). 

Poate niciodată până acum n-a existat atâta curaj 
civic și deontologic în unele instituţii ale statu- 
lui, mai ales din justiţie. Acest lucru poate părea 
de mirare sau chiar naiv, dacă luăm în consi- 
derare actualele eforturi ale oligarhilor corupți 
şi ale forțelor legate de aceștia din aparatul de 
stat, Biserică și mediul ştiinţific, de a controla 
statul în totalitate. 

Dacă ne retragem cu câțiva pași înapoi, obser- 
văm că, după o sută de ani, democraţia are totuși 
şanse mai mari decât în 1938 sau 1944; prin emi- 
grație, România a devenit o societate trans- 
națională, face parte din sisteme de alianță mai 
puternice decât în perioada interbelică, dar, cel 
mai important, democraţia se poate sprijini pen- 
tru prima dată pe o bază demografică apreciabilă. 
Pentru prima dată în istoria recentă a României, 
părți considerabile din rândul populaţiei, mai 
ales din cea urbană, nu mai urmează ultranațio- 
nalismul ortodox. Marea majoritate a intelectu- 
alilor nu mai preamăreşte modelele autohtoniste 
ale căii specific românești. Ce-i drept, deținătorii 
de azi ai puterii fac mobilizare cu ajutorul lozin- 
cilor din rezervorul de propagandă legionar-na- 
ționalist-comunistă, dar răsunetul este sensibil 
mai redus decât, de pildă, în perioada interbelică. 

Începând din 1989, în ciuda rupturilor grave 
menționate mai sus, România s-a schimbat în 
sens pozitiv mai mult decât percep mulţi dintre 

românii înșiși. S-a format o clasă de mijloc ur- 
bană, al cărei nivel de siguranţă și stabilitate 
socială și materială este, fără doar și poate, mai 
redus decât în vestul continentului; prin studii, 
călătorii, experienţe în străinătate, prin accesul 
la mass-media libere și mai ales prin noile reţele 
sociale, are însă posibilitatea să compare și să eva- 
lueze critic. Emigraţia enormă a făcut 51 să apa- 
ră un univers transteritorial al comunicaţiilor 
românești, în care, prin mijloace de comunicare 
moderne, idei 51 valori din vestul continentului 
ajung în țară, uneori în timp real. Deşi în comu- 
nism aproape că n-a existat disidență făţișă, 
după 1989 a apărut rapid o pătură largă de inte- 
lectuali critici 51 angajaţi, o societate civilă cu 
orientare clară democratic-occidentală care, prin 
formă și cantitate, reprezintă o noutate în isto- 
ria României. Această pătură este caracterizată 
prin disponibilitatea la angajament; rădăcinile 
ei se află în decembrie 1989, dar mai ales în mani- 
festaţiile din prima jumătate a anului 1990. 
Cele mai mari manifestații voluntare de opo- 
ziție au avut loc în ultimii ani, iar concepţia 
statului de drept, a orientării spre Occident și 
a statului constituţional democratic n-a fost nici- 
odată atât de larg ancorată ca acum. Și în străi- 
nătate a devenit vizibilă puterea de mobilizare 
a societăţii civile în mișcarea pentru Roșia Mon- 
tană. Punctul culminant de până în prezent a 

fost atins de marile manifestații din toată ţara 
împotriva încercărilor guvernului PSD-ALDE de 
a submina statul de drept. Niciodată până acum 
n-au ieșit în stradă, de bunăvoie, atâția cetățeni 
ai României pentru apărarea drepturilor demo- 
cratice fundamentale. 

Nou este și faptul că, mai mult decât înainte, 
România este vizibilă și din punct de vedere in- 
ternațional 851 se bucură de o reputație pozitivă: 
creativitatea demonstranților și DNA fac parte 
dintre noile clișee despre România în Occident. 
Imaginile marilor manifestații de la începutul 
anului 2017 au făcut înconjurul lumii. Procu- 
rorul șef al DNA, Laura Codruța Kâvesi, este cea 
mai cunoscută persoană pe plan internaţional 
din politica românească. 

Toate acestea nu înseamnă neapărat că for- 
ţele democratice se vor impune de la sine. În 
perspectivă istorică însă, este vorba de o schim- 
bare importantă, care deseori este pierdută din 
vedere în deruta provocată de evoluţiile politice 
actuale. 


LA O SUTĂ DE ANI DE LA FORMAREA EI, ROMÂNIA 
se află la răscruce de drumuri: va dori oare din 
nou să meargă pe propriul drum, ca odinioară 
sub Ceaușescu, în sistemul său de alianțe, un- 
deva între Vest 51 Est, sub semnul indigenismu- 
lui naţionalist-ortodox, sub conducerea nepoților 
dictaturii comuniste, sau încă mai poate avea 

succes startul care a eșuat curând după 1918, din 
cauza condiţiilor grele? 

Reflecţiile de mai sus ar trebui să-i arate citi- 
torului un lucru, și anume că o privire retrospec- 
tivă nu permite evadarea din prezentul trist 
într-un trecut mai bun. Ultimii o sută de ani au 
fost, pentru societatea românească, la fel ca și 
pentru alte societăți ale Europei de Est, nu o 
perioadă de aur, ci trei sferturi de veac de auto- 
ritarism, totalitarism și violență în masă. Nu 
1918, ba chiar nici 1938, 1940, 1944 sau 1968 nu 
pot fi puncte de referință, dacă este vorba de 
construirea României democratice. Aceasta s-a 
născut, dimpotrivă, în 1989 la Timişoara, iar în 
19go a fost provizoriu zdrobită — în sensul înfio- 
rător al cuvântului — în Piaţa Universităţii din 
București, în cadrul mineriadelor. Nu perioada 
interbelică este epoca relativ cea mai bună din 
ultimii o sută de ani, ci prezentul. Ținând seama 
de situația României, acest lucru le-ar putea pă- 
rea multor cititori o presupunere fără temei; 
totuși, niciodată până acum societatea româneas- 
că n-a avut atât de mult în propriile mâini modul 
în care vrea să-și organizeze statul, niciodată 
până acum forțele democratice n-au fost atât de 
ancorate social; niciodată până acum România 
n-a fost atât de orientată spre Europa, atât de 
departe de un presupus caz special ca astăzi. 

Integrată în sisteme de alianță, mult mai 
puternice decât cele din perioada interbelică, 

România este substanțial mai puţin expusă pre- 
siunii unor mari puteri ostile, cum erau, odini- 
oară, Germania nazistă şi Uniunea Sovietică. 
Pentru prima dată, România dispune de o justi- 
ție care nu-i favorizează pe fasciști, ca în peri- 
oada interbelică, și nici nu exercită justiția de 
clasă, ca în comunism. Oricât de tensionată este 
situația actuală, oricât de fățiș se întorc oligarhii 
corupți la metodele fiabile și la propaganda bine- 
cunoscută, istoria nu se întoarce înapoi, cel puțin 
nu cel mai important rezultat din ultimii o sută 
de ani de istorie românească, și anume formarea 
unei societăți civile puternice numeric, care, cu 
toată fragilitatea ei, este mai bine ancorată social 
şi mai puternică decât altădată în istoria Româ- 
niei. Această europenizare a avut loc, în mod 
paradoxal, nu cu ajutorul statului, ci fiind de cele 
mai multe ori combătută și împiedicată de acesta. 

La o sută de ani de la 1918 ar trebui sărbă- 
torit mai puţin statul ca atare, care s-a mani- 
festat față de cetățenii săi mult prea des în mod 
violent, ba chiar criminal, ci acei oameni care, 
după 1989, în ciuda statului, dincolo de acest stat, 
dar apoi și în importante instituţii ale acestui 
stat, nu s-au angajat pe drumul naționalismu- 
lui izolaționist al unei căi specific românești, ci 
pe drumul unei normalităţi europene. 


OLIVER JENS SCHMITT 
ÎN DIALOG CU MARIAN VOICU 


MARIAN VOICU Domnule Schmitt, chiar dacă în- 
trebarea vă este adresată de fiecare dată, tre- 
buie să facem față acestei curiozități bucureștene 
legitime. Așadar, cum ați învățat limba română? 


OLIVER JENS SCHMITT Am început studiile la 
Basel și, când m-am mutat la Viena, în 1994, la 
căminul studenţesc — era un cămin studențesc 
protestant cu o cotă de etnii străine de 2090 — 
s-au adunat în bucătăria căminului studenți din 
România, fosta Iugoslavie, Albania ș.a.m.d. Pen- 
tru mine a fost un ideal de a învăța limba română 
împreună cu etniile vieneze, iar imersiunea, să 
spunem, lingvistică am făcut-o în anul 1996, când 
împreună cu un prieten am călătorit în întreaga 
țară, de la 2 Mai până în Maramureș, pe jos, cu 
căruța etc. — și cred că așa se învaţă o limbă. 
După aceea m-am orientat mai larg spre istoria 
balcanică 51 am reluat acest interes pentru isto- 
ria recentă a României. Acum 10 ani, având și 
legături foarte strânse cu colegii mei ieşeni, care 

începuseră atunci un program de schimb inter- 
universitar, am avut prilejul și privilegiul să co- 
laborez cu mulți colegi români nu numai de la 
Iași, ci și bucureșteni și clujeni. S-a creat astfel 
o rețea de colaborare de care am profitat foarte 
mult pentru cercetările mele. 


M.V. Este foarte interesantă remarca privind 
limba română: deşi ați învățat-o foarte ușor, 
afirmațţi că înţelesul cuvintelor vă scapă câte- 
odată. Observaţia este interesantă în contextul 
adaptabilităţii pe care ați remarcat-o la elitele 
românești. Sper să discutăm și despre lecturile 
dumneavoastră favorite, din Miron Costin și lon 
Neculce. Până atunci, să menționăm faptul că 
sunteţi fluent în albaneză, greacă, italiană, fran- 
ceză, engleză și rusă. Episodul care mi se pare 
relevant pentru factura dumneavoastră știin- 
țifică este cel al biografiei lui Skanderbeg, eroul 
național albanez. Volumul a produs o emoție pu- 
ternică în Albania, pentru că ați documentat des- 
cendența pe linie maternă din familia sârbească 
Brancovici. V-am întrebat aseară dacă este ade- 
vărat că traducătorul albanez al cărții s-a sinucis 
şi aţi confirmat. Presiunea publică a fost atât de 
mare, încât acest intelectual de marcă s-a sinucis. 
Credeţi că în această parte a Europei istoria are 
o miză atât de mare? 


0.J.S. Credcănunumai în cazul Albaniei avem 
de-a face cu o experienţă socială deosebită față 

de istorie, și mai ales față de istoriografie. Alba- 
nia, spre deosebire de alte țări, nu cunoaște o 
tradiție istoriografică necomunistă pentru că în 
perioada interbelică, atunci când s-a născut sta- 
tul, nu existau instituţii de stat care să se ocupe 
de cercetare. Dar cred că în Europa Orientală, 
în perioada comunismului, lumea era obișnuită 
cu o istoriografie de stat și se știa foarte bine ce 
se putea spune în public și ce nu, care erau su- 
biectele tabu. În cazul României, se ştia că cei 
care se ocupau de istoria contemporană erau 
membri loiali ai Partidului 51 așa s-a născut și 
s-a dezvoltat impresia că istoriografia nu con- 
stituie o știință, ci un mijloc de propagandă. În 
toate aceste societăţi, regimurile și dictaturile 
au reușit să distrugă un element esenţial al unei 
societăți civile și democratice — încrederea. Lipsa 
de încredere în instituţiile de stat, dar 51 în celă- 
lalt explică și de ce sunt atât de uşor de mobi- 
lizat tot felul de clișee, prejudecăţi, teorii ale 
conspirației. Şi în cazul Albaniei, mecanismul 
era ușor de înțeles. Nu pentru mine, ca autor, 
pentru că am pregătit această carte călătorind 
foarte des în ţară, discutând cu colegi și istorici, 
şi aveam impresia că va fi o carte care va fi cri- 
ticată nu numai în Albania, ci și în spaţiul de 
limbă germană pentru că prezintă un erou națio- 
nal dintr-o perspectivă prea pozitivă. Dacă aveam 
o frică, aceasta a fost. Dar reacția a fost puternică. 

Trebuie să spun că traducătorul meu a fost un 
intelectual de seamă, a fost unul dintre cei mai 
importanți intelectuali ai ţării, a fost director ge- 
neral al televiziunii de stat, un traducător foarte 
important al literaturii germane contemporane 
ş.a.m.d., adică o personalitate foarte cunoscută 
dar cu mulţi dușmani politici, care a vrut să folo- 
sească această carte pentru a lupta împotriva 
unei mitologii naționale comuniste, impusă so- 
cietății albaneze. A fost atacat atât de dur și s-a 
ajuns la un scandal atât de mare, încât guvernul 
a hotărât să-l includă în manualul de literatură 
albaneză, fiind prezentat ca trădător de neam 
şi de ţară și spion al guvemului sârbesc, iar fiica 
lui a fost silită să scrie un eseu despre tatăl tră- 
dător. Asta a fost atmosfera, pe care o putem 
explica prin prisma acestei tradiții sociale — lipsa 
unei dezbateri istoriografice liberale și, pe de o 
altă parte, impresia, justificată în cazul Albaniei, 
că mulţi istorici nu-și aleg subiecte de cercetare 
independente de curentele politice și influența 
politică și că un istoric este un actor sau un 
obiect al unui joc politic. Astfel se explică 51 reac- 
{116 de acest gen. 


M.V. V-am promis că vă voi fi ghid prin Ate- 
neul Român, unde s-au aflat la un moment dat 
şi câteva dintre personajele conferinţei dumnea- 
voastră. De exemplu, în 1937, patriarhul Miron 
Cristea prezida aici omagierea lui A.C. Cuza, pe 

care unii naziști îl considerau un adevărat pă- 
rinte al antisemitismului modem european, la 
împlinirea vârstei de 8o de ani. Un an mai târ- 
ziu, Costin Petrescu, cel care a realizat această 
frescă excepțională lungă de 7o de metri și înaltă 
de trei metri, primea dispoziție din partea sta- 
tului național-legionar, probabil chiar din par- 
tea lui lon Antonescu, să acopere cea de-a 25-ἃ 
scenă, care se afla în dreapta regelui Ferdinand 
şi reginei Maria. Iniţial, acolo erau Mihai, Mare 
Voievod de Alba Iulia, ţinut pe după umeri de 
Carol 11. Scena a dispărut, ceea ce vedem astăzi 
este o reprezentare a bucuriei populare la intra- 
rea cuplului regal în București. În plan secund 
îl vedem și pe Averescu. Iar apoi, în februarie 
1948, deci în urmă cu exact 7o de ani, atunci când 
aici avea loc Congresul de constituire a Partidu- 
lui Muncitoresc Român, prin fuziunea Partidului 
Comunist din România și a Partidului Social De- 
mocrat, toată această cicloramă a fost acoperită 
cu o catifea roşie, care a rămas pe pereţi până 
în 1966, când Ceaușescu a dat-o jos. Istoria re- 
prezentată în această frescă se opreşte în 1918, 
următoarea sută de ani fiind subiectul conferin- 
ței pe care tocmai aţi susținut-o. Teza dumnea- 
voastră că există un fir roşu — etno-naționalismul 
de factură ortodoxă, care a avut ca efect princi- 
pal omogenizarea etnică și socioculturală, cred că 
merită dezbătută și după ce noi vom fi terminat 

acest dialog. Constatând că, spre deosebire de 
state care s-au dezintegrat pur și simplu, cum 
ar fi Cehoslovacia sau lugoslavia, sau de altele 
care au pierdut masiv teritorii, România și-a con- 
servat frontierele de la 1918 într-o măsură mai 
mare, ne putem întreba dacă nu cumva tocmai 
această omogenitate etnică a făcut posibilă păs- 
trarea conturului teritorial. 


Ο. 7. 5. Credcă asta este o observaţie valabi- 
lă mai ales pentru perioada comunistă unde, 
într-adevăr, această omogenizare etnico-socială 
a stabilizat regimul. Dar, în ceea ce privește re- 
integrarea Ardealului de nord, un rol prepon- 
derent l-a avut politica externă a României, adică 
faptul că România a schimbat alianța foarte rapid, 
într-un moment în care Ungaria a continuat să 
lupte alături de puterile Axei. Asta a jucat un 
rol foarte important, iar reintegrarea Ardealului 
de nord în România a fost urmarea unei politici 
externe destul de abile a comuniștilor români. 
A fost un joc în care Stalin a folosit ani de zile 
Ardealul pentru a crea tensiuni între România 
şi Ungaria. La început nu era atât de clar că 
Transilvania de nord va fi restituită statului 
român. După aceea, după stabilizarea teritorială 
a statului român, a început această fază a omo- 
genizării, care avea ca țintă, mai ales după dizol- 
varea Regiunii Autonome Maghiare, minorități 

de tot felul, dar și populaţia majoritară, adică 
românii, care au devenit obiect al unei strategii 
de sistematizare și de omogenizare care poate 
fi comparată numai cu cea din Albania. Speci- 
ficul comunismului românesc a constat în faptul 
că stalinismul a supraviețuit într-o perioadă 
când era abolit şi criticat chiar și în Uniunea So- 
vietică. Gheorghiu-Dej a rămas un stalinist 51 
Ceaușescu a continuat această strategie sta- 
linistă. Dintre liderii comuniști, numai Enver 
Hodja, în Albania, a rămas loial stalinismului, 
din motive politice, pentru a se menține la pu- 
tere, ca și în cazul României. 


M.V. Știm că la negocierile de pace care au 
urmat Primului Război Mondial a contat înainte 
de toate dreptul natural; dreptul etnic a preva- 
lat în fața dreptului istoric. Au fost însă și situații 
curioase. De exemplu, minoritatea germană din 
regiunea sudetă a fost inclusă în Cehoslova- 
cia. Ca urmare, în 1921, germanii reprezentau 
23%, iar slovacii doar 14%, deși ţara se numea 
Cehoslovacia. Lăsând la o parte această politică 
de omogenizare etnică, cum vă explicați totuși 
că România și-a păstrat conturul teritorial în 
timp ce alte state, cum ar fi Cehoslovacia 81 lu- 
goslavia, s-au dezintegrat? 


O. J. 8. Desigur, o explicaţie ar putea fi și forma- 
rea unei identități naționale. In cazul Iugoslaviei 

şi Cehoslovaciei, crearea unei identități unitare 
n-a funcționat pentru că nu a fost acceptată de 
majoritatea populației. În România însă a func- 
ționat, deși regionalismele erau foarte puternice 
în perioada interbelică — Partidul Naţional, cu 
Iuliu Maniu în frunte, nu a participat la înco- 
ronarea regelui, în 1922, Maniu a criticat guver- 
nul de la București că era un guvern asiatic, 
barbar, acuzând năvălirea regăţenilor în Transil- 
vania. Discursul politic, regionalist, a fost foarte 
virulent și în Basarabia. lar asta a împiedicat 
formarea unei identități la nivel naţional, chiar 
dacă aceste regionalisme politice nu aveau un 
potențial separatist adevărat, pentru că existau 
diferențe foarte importante între regionalismele 
politice din România și cele din alte state, cum 
ar fi Cehoslovacia și Iugoslavia. Amenințarea 
reală sau percepută din partea vecinilor, Uniu- 
nea Sovietică 51 Ungaria, era interpretată ca 
fiind atât de mare, încât regionalismele politice 
nu au constituit o alternativă reală. În schimb, 
slovacii și croații vedeau în înființarea unui stat 
independent, național, o alternativă reală. Și au 
realizat-o de două ori, în cel de-al Doilea Război 
Mondial și după prăbușirea comunismului, cu mij- 
loace pașnice în cazul Cehoslovaciei 51 printr-o 
prăbușire groaznică în cazul Iugoslaviei. Faptul 
că aceste regionalisme nu s-au transformat într-o 
mișcare care să urmărească independenţa sau 

o autonomie mai largă, din motive care țin de 
politica externă, explică și stabilitatea statului 
român. Este, să spunem, o explicaţie negativă, dar 
care a produs stabilitate; pe de altă parte, era 
evident că aceste regiuni au plătit și un preț, 51 
anume omogenizarea și nivelarea culturală. Evi- 
dent că în perioada interbelică existau deja și în 
Basarabia, și în Transilvania centraliștii și regio- 
naliștii, despre care nu știm prea multe pentru 
că până acum, din motive evidente, n-au fost nici- 
odată un subiect privilegiat al istoricilor români. 


M.V. Poate este momentul să vedem cât de 
original a fost acest demers și dacă a fost singu- 
lar în Europa, pentru că secolul trecut a fost 
totuși unul al naționalismelor. Lucian Boia vor- 
bea de fabricarea unor cvasiidentităţi și dădea 
exemplul iugoslavilor și cehoslovacilor. Benedict 
Anderson vorbea despre comunități imaginate, 
concept care cred că definește cel mai bine sta- 
tele naționale artificiale create de Stalin, pe care 
le regăsim astăzi sub forma unor state eşuate 
sau conflicte înghețate. Ernest Renan spunea că 
națiunea este un plebiscit de fiecare zi. Cât de 
originali au fost românii când au inventat acest 
etno-naţionalism în secolul trecut? Cât de dife- 
τῇ faţă de restul Europei? 


0.J.S. Credcătrebuie să diferențiem foarte 
clar între regiuni diferite. Cazul Ardealului este 

un caz aparte în ceea ce priveşte aceste teorii 
constructiviste pentru că acolo putem observa 
o naționalizare a identităților fără modemizarea 
societății. Știm că răscoala de la 1784 la lui 
Horea, Cloșca și Crișan“] arătase deja existenţa 
unei construcții de alteritate între maghiarul 
catolic sau protestant, moșier sau cel puţin deţi- 
nător de putere politică, pe de o parte, și românul 
ortodox, ţăran, pe de altă parte, un conflict care 
era în primul rând social și religios. Fiecare (ἄ- 
ran și fiecare moșier vedeau în fiecare duminică 
la ce biserică merge celălalt. În 1848, Transil- 
vania se afla deja în faza a treia a procesului 
teoretizat de Miroslav Hroch privind mobilizarea 
în masă a populaţiei cu o identitate etnică foarte 
clară. În 1848, în Transilvania a avut loc un 
război civil, chiar război național, unde ambele 
tabere s-au mobilizat cu lozinci naționale și unde 
mulți țărani români aveau o anumită idee de- 
spre ce înseamnă identitatea naţională. Asta a 
lipsit complet în Vechiul Regat, pentru că lipsea 
complet acest concept de alteritate, „celălalt“ — 
maghiarul de alte confesiuni, cu hegemonie poli- 
tico-socială și economică. În Moldova, „celălalt“ 
era evreul imigrat recent, iar în Basarabia lipsea 
o asemenea conștiință de alteritate. De aceea, 
cred că atunci când s-a creat această Românie 
Mare exista o majoritate țărănească din Vechiul 
Regat care a trecut printr-o experiență politică — 


ÎN DIALOG CU MARIAN VOICU 105 


Răscoala de la 1907, cea mai mare răscoală țără- 
nească înainte de Revoluţia Rusă. S-a întâmplat 
aici, în România, dar în Vechiul Regat. În con- 
strucția de alteritate era moșierul în Țara Româ- 
nească, unde nu erau mulți evrei, și arendașul 
în Moldova. În Bucovina, situaţia era foarte dife- 
rită, pentru că acolo crearea identității națio- 
nale românești era tolerată și chiar sprijinită 
de către autoritățile austriece — erau și depu- 
taţi români în Parlamentul de la Viena. În Ba- 
sarabia, dincolo de mici cercuri intelectuale, a 
lipsit aproape complet o identitate naţională, 
pentru că elita a fost rusificată prin Biserica 
Ortodoxă. Acolo a fost un dezavantaj al româ- 
nilor de a fi ortodocși; în Bucovina însă a fost 
un avantaj, pentru că astfel controlau Biserica 
Ortodoxă împotriva intereselor ucrainene. În 
Basarabia și în Vechiul Regat, România inter- 
belică se găsea în faţa unei populaţii rurale fără 
o identitate națională. De aceea cred că știm 
foarte puţin despre crearea unei identități naţio- 
nale în România dincolo de elitele politice 51 
intelectuale. În Banat şi în Transilvania însă, 
răspunsul ar fi „da“, și destul de devreme, dar, 
în alte regiuni ale României, Vechiul Regat și 
Basarabia, aș îndrăzni să spun că statul a fost 
cel care a creat de sus în jos această identitate. 
O combinaţie foarte complicată. 

M. V. Remarcaţi în conferința dumneavoastră 
că tocmai promotorii acestui etno-naționalism 
au fost cei care au renunțat în 1940 atât de ușor 
la o treime din teritoriu, cu tot cu cetățenii res- 
pectivi. Cum de a fost posibil? Este întrebarea 
cea mai complicată, dar răspunsul dumneavoas- 
tră este important. 


O. J.S. Îmi amintesc că acum opt ani am fost 
la inaugurarea expoziţiei despre cedarea Basa- 
rabiei 51 Bucovinei de nord, organizată de Dorin 
Dobrincu, care era atunci director general al 
Arhivelor Naţionale, și m-a mirat lipsa de inte- 
res faţă de această expoziție și lipsa de dez- 
batere, pentru că era probabil cel mai dureros 
eveniment politic din istoria României inter- 
belice. Cum se poate ca statul să renunțe atât 
de uşor, în 1940, la o treime din teritoriu, fără 
să se bată? Cedarea Basarabiei s-a decis cu majo- 
ritate de voturi în Consiliul de Coroană, unde 
erau prezenți toţi politicienii 51 intelectualii de 
seamă ai României interbelice. Atunci, acea ex- 
poziţie a lucrat cu două concepte: neputinţa și 
lipsa de responsabilitate. Dar trebuie să ne pu- 
nem întrebarea cât de profundă era într-ade- 
văr încrederea elitelor României interbelice în 
caracterul trainic al acestui stat. Astăzi știm că 
aceste imperii aparţin trecutului. Dar în 1938, 
la numai douăzeci de ani după prăbușirea impe- 

riilor, se pare că mulți reprezentanți ai acestui 
stat aveau o încredere destul de limitată. Se ştie 
că după acordul de la Miinchen, în septembrie 
1938, în zona de graniță, la Oradea, în Crişana, 
mulți funcționari și înalți demnitari ai statului 
şi-au trimis familiile peste munţi, acasă, în Ve- 
chiul Regat, și-au vândut averile 51 casele. Ei au 
rămas pe loc, dar trimițându-și familiile acasă, 
în Vechiul Regat, au transmis un mesaj groaznic 
cetățenilor români, care aveau atunci o frică teri- 
bilă de revizionism. Acestea sunt mici semne 
care au trecut adesea neobservate, deoarece con- 
trazic evident imaginea statului puternic, și care 
ne ajută să înțelegem ce s-a întâmplat atunci. 
Și cred că trebuie să ţinem seama și de faptul 
că avem de-a face cu o elită foarte mică și, mai 
ales, o elită care era o moștenire politică a Ve- 
chiului Regat, era obișnuită cu o anumită viață 
politică, în care cele mai importante decizii erau 
luate într-un cerc foarte limitat. Mulţi politicieni 
basarabeni și ardeleni au fost integrați cu greu 
în acest cerc intim, ai cărui membri şi-au păstrat 
o mentalitate de mari moșieri. Este important 
să vedem cum au luat deciziile acești politicieni, 
ce au hotărât pentru moșiile lor. Vă dau un exem- 
plu, o mică anecdotă: văduva lui Octavian Goga 
a negociat personal cu guvernul german pentru 
că voia ca satul Ciucea, unde se afla mormântul 
lui Octavian Goga și familia își avea proprietatea, 

să rămână pe teritoriul național. Cererea a fost 
respinsă, dar asta era atitudinea — în momente 
de urgență naţională, fiecare negocia numai pen- 
tru propriul interes. Probabil că doamna Goga 
a și colaborat cu state străine, nu este de mirare, 
pentru că Octavian Goga a fost omul de încre- 
dere al guvernului nazist. Dar trebuie să înțe- 
legem bine această mentalitate care în momente 
de urgenţă reduce o problemă de stat la o pro- 
blemă privată. Fiecare își negociază soarta cu 
celălalt, fără solidaritatea națională pe care o 
evocau acești politicieni și care făcea parte din 
discursul naționalist. Asta explică 51 succesul lui 
Ion Antonescu, care a reprezentat un alt sistem, 
mult mai coerent, extrem de violent, dar convin- 
gător. Și asta explică și de ce mulți români au 
acceptat, unii chiar cu bucurie, această dicta- 
tură militară. Această reacție a Consiliului de 
Coroană a încununat o evoluție marcată de dis- 
trugerea statului de drept și de o lipsă uriașă de 
responsabilitate față de stat și instituţiile lui. 


M.V. Ne face plăcere să credem că suntem 
atât de originali, încât străinii nu ne pot înţe- 
lege. Dumneavoastră sunteți o excepţie, desi- 
gur, ne face plăcere, dar ne simțim și un pic 
jenaţi, căci ați vorbit în prelegerea dumneavoas- 
tră despre impresionanta capacitate de adap- 
tare a intelectualilor români, a elitei. Cuvântul 

„adaptabilitate“ are însă o încărcătură seman- 
tică specială. Ne place, de exemplu, să spunem 
că românii se descurcă, se adaptează, oriunde. 
Când vorbiţi de adaptabilitate, vă gândiţi la co- 
notația pozitivă sau la cea mai puțin pozitivă? 
Cum sună în germană? 


0. J. S. Desigur, adaptabilitatea în germană 
sună puțin mai problematic decât în română. 
Dar întrebarea dumneavoastră ţine și de istoria 
mentalităților. Şi ăsta este un domeniu în care 
se alunecă foarte repede, este foarte primejdios, 
pentru că riscăm întotdeauna să intrăm în gene- 
ralizări şi aş putea numai să propun câteva 
elemente de interpretare fără să pretind că pot 
oferi un răspuns, pentru că deja am menționat 
în conferința mea că nu sunt în stare să vă ofer 
un răspuns. Ceea ce pot să vă ofer este o între- 
bare și cred că este o întrebare foarte impor- 
tantă — dacă această capacitate de adaptare 
explică supraviețuirea acestui stat. Pe de altă 
parte, ar putea fi și un răspuns — din punctul de 
vedere al societăţii civile, să spunem, o rezistență 
ar fi contribuit la crearea unei identități civile. 
Revenind la cazul anului 1940: ce s-ar fi întâm- 
plat dacă România ar fi îndrăznit să lupte împo- 
triva Uniunii Sovietice? Din punct de vedere 
militar, lucrurile erau clare: România era încon- 
jurată de vecini inamici; nu numai Uniunea 

Sovietică, dar și Ungaria 51 Bulgaria ar fi profitat 
desigur de slăbiciune. Iar slăbiciunea militară 
a României trebuie să o explicăm prin corupţie, 
nu numai în armată — probabil responsabilul 
principal pentru corupția și nepregătirea arma- 
tei a fost regele Carol II însuși, care era 51 vârful 
corupției în armată. Dar ce s-ar fi întâmplat? 
Putem studia cazul Finlandei, dar Finlanda a 
profitat și de faptul că nu era o ţară înconjurată 
numai de vecini problematici. Faptul că Româ- 
nia era înconjurată de vecini inamici era și o 
consecință a unei politici externe care nu a mizat 
niciodată pe crearea unor relații mai bune. Sau 
În 1944: de ce românii nu s-au revoltat împotriva 
instalării regimului comunist? În parte, răspun- 
sul este evident: pentru că ţara era ocupată de 
Armata Roşie. Pe de o altă parte, pentru că în 
Cehoslovacia exista în perioada interbelică un 
puternic partid comunist, în Bulgaria stânga era 
foarte puternică, iar în Ungaria exista un curent 
socialist foarte puternic. În România, nu. Este 
o întrebare deschisă, pot să vă ofer o comparație: 
acum câțiva ani, Aleksandăr Vezenkov, un coleg 
de-al meu bulgar, a scris o carte despre g septem- 
brie, care este echivalentul lui 23 august 1944 
în România, adică invadarea Bulgariei de către 
Armata Roșie. În Bulgaria, interpretarea este 
mult mai complicată decât în România pentru 
că exista o mică mișcare de partizani și sunt 

mulți bulgari care se recunosc astăzi în crearea 
acestui stat comunist bulgar. Adică părerile sunt 
destul de împărțite. Dar acest istoric a îndrăznit 
măcar să pună această întrebare. A fost atacat 
de ambele tabere. Răspunsul meu nu este prea 
clar pentru că întrebarea este foarte greu de 
structurat, pentru că nu ţine de întrebări știin- 
țifice, istoriografice, pe care, repet, trebuie să le 
punem, pentru că până acum nu au jucat un rol 
preponderent în dezbatere, ci ține şi de opinii 
politice și ţine 51 de felul în care concepem socie- 
tatea pe care ne-o dorim. Cum ar putea un elve- 
țian ca mine, care a profitat enorm că s-a născut 
într-un stat bogat, democratic, înconjurat numai 
de vecini care nu sunt dușmani, o ţară care nu 
s-a aflat în război în ultimii două sute de ani — 
ultima invazie a Elveţiei a fost cea a armatei 
Franţei revoluționare în 1798 —, cum aș putea 
să vă ofer un răspuns care ţine și de aceste men- 
talități? Dar sper să reușesc să stârnesc cel puțin 
înțelegerea faptului că aceste întrebări au un 
rost și că nu este vorba de superioritatea sau 
inferioritatea unei societăți. Asta este foarte 
important, mai ales atunci când vine cineva din 
afară, din Occident, ca să vă dea o „lecție“ cum 
un stat, o societate, trebuie să se poarte într-un 
moment de criză. Nu, dacă noi, europenii, reușim 
să găsim răspunsul la aceste întrebări împre- 
ună — românii cu experiența lor istorică și cei 

care vin din afară cu un interes și o anumită 
competenţă --, vom putea merge înainte. Asta 
este un răspuns, știu că nu este foarte clar. 


μιν Una dintre tezele principale ale cărții 
dumneavoastră — Corneliu Zelea Codreanu: As- 
censiunea şi căderea „Căpitanului“ —, amintită 
şi în prelegerea din această seară, este moște- 
nirea transmisă de legionari comunismului, în 
special național-comunismului lui Ceaușescu. 
Sunt două dimensiuni, documentate științific, 
ale acestei moșteniri: mistica naţional-ortodo- 
xă, despre care vom vorbi un pic mai încolo, şi 
această dinamică socială extraordinară pe care 
a creat-o Codreanu, mai ales în partea a doua 
a anilor '30. Vorbind de modernizarea industriei, 
îi îndemna pe muncitori: „Intraţi în București, 
intrați în oraşe cu pas de stăpân!“, ceea ce s-a 
și întâmplat în anii '70. A vorbit de crearea unui 
Om Nou, plămădire care cred că s-a şi realizat în 
cele din urmă, în comunism. Vorbiţi despre fap- 
tul că cei trei frați ai lui Corneliu Zelea Codrea- 
nu — lridenta, Cătălin 51 Decebal, erau încântați 
în anii "70 de această cotitură național-comunistă 
a lui Ceaușescu. Un singur lucru nu coincidea 
cu planul fratelui lor și i-a deranjat — colecti- 
vizarea. În rest, erau de acord întru totul. Care 
să fie explicația? Ne-am putea imagina oare un 
scenariu similar celui scris de Quentin Taran- 

tino în Inglourious Basterds, prin care își lua 
revanșa asupra istoriei — un comando evreiesc 
îl ucide pe Hitler? Ne-am putea imagina că, în 
Doftana anului 1938, Corneliu Zelea Codreanu 
se întâlnește cu Nicolae Ceaușescu, care avea pe 
atunci 20 de ani? Că Ceaușescu a fost fermecat 
de ideologia legionară în urma unei întâlniri cu 
Căpitanul? Cum de a hotărât Nicolae Ceaușescu 
în 1965-1966 să se îndepărteze de moștenirea 
lui Gheorghiu-Dej, să dea jos catifeaua roşie de 
aici, de pe această frescă istorică din Ateneu și 
să redescopere brusc ideile legionare? 


0.J.S. Credcănaţional-comunismul a început 
deja în ultima perioadă a lui Gheorghiu-Dej, dar 
cred că Ceauşescu a fost un caz excepţional, ca 
fiu al unui țăran sărac din Scornicești, care ajunge 
aici, la București, în epoca modernizării, a dru- 
mului spre industrializarea ţării. Faptul că nu 
a intrat în corpul muncitoresc legionar poate să 
surprindă, pentru că majoritatea celor care aveau 
aceeași origine socială au intrat repede în cor- 
pul muncitoresc legionar. Și dacă Codreanu și 
Ceaușescu s-ar fi întâlnit în închisoare, desigur 
Codreanu i-ar fi explicat lui Ceaușescu cum tre- 
buie să se organizeze o mișcare muncitorească, 
pentru că mesajul legionarilor era foarte clar și 
foarte simplu. Le-a oferit muncitorilor o inte- 
grare dublă, o integrare socială, pe de o parte, 

şi, pe de altă parte, o integrare naţională, o co- 
munitate națională omogenă în care românii 
ocupau poziții-cheie. Astfel trebuie înţeleasă 
dinamica uriașă stârnită de Codreanu, care a 
pierdut repede controlul asupra acestei aripi so- 
ciale revoluţionare, astfel se explică ce anume 
aveau în comun legionarii și comuniștii după 
război: ura împotriva statului constituțional, 
împotriva democrației, împotriva economiei de 
piață. Asta explică și pactul dintre legionari și 
comuniști din a doua jumătate a anilor '40. Mun- 
citorii, în majoritatea lor, nutreau simpatii legio- 
nare și o generație întreagă de elevi și de studenți 
era în majoritate covârșitoare legionară sau cu 
simpatii legionare sau a crescut într-un ambient 
în care aceste idei erau preponderente. Bine- 
înţeles, comuniștii au fost nevoiţi să ţină seama 
de acest fapt, de aceea apelul lor la sentimen- 
tele naţionale, antiruse ş.a.m.d. a funcționat ca 
o resursă de putere și un mijloc de integrare 
împreună cu societatea de consum de tip comu- 
nist — o teorie introdusă în dezbaterea istorio- 
grafică în ultimii douăzeci de ani, care poate să 
pară ciudată având în vedere experiența sfâr- 
şitului perioadei comuniste. Cred că mulți dintre 
dumneavoastră își amintesc că în a doua jumă- 
tate a anilor '6o starea materială s-a îmbu- 
nătăţit și că sistemul comunist a folosit această 
combinaţie între etno-naţionalism și promisiu- 

nea de a îmbunătăți viața populaţiei pentru a 
ajunge la un consens limitat al societății. 


M.V. Cea de-a doua dimensiune a legionaris- 
mului este mistica național-ortodoxă. Dacă dina- 
mica socială a fost absorbită de comunism, ce s-a 
întâmplat cu acest misticism? A fost dizolvat 
odată cu mișcarea legionară? A traversat comu- 
nismul? Cum se face că după cele patru dicta- 
turi și după un fenomen legionar despre care 
spuneți că era autentic românesc, deși era afiliat 
fascismului și nazismului, cum se face că astăzi 
nu avem partide de extremă dreapta în Româ- 
nia? La dumneavoastră, în Austria, un partid 
de extremă dreapta, Partidul Libertatea, a intrat 
în coaliția de guvernare — este pentru prima dată 
în Uniunea Europeană când un partid de ex- 
tremă dreapta accede la guvernare. Care să fie 
explicația dispariţiei acestui misticism națio- 
nal-ortodox în România? 


0.J.S. Laultima întrebare trebuie să admit că 
nu am un răspuns. Este o întrebare deschisă. 
Poate un răspuns parțial ar putea să fie că aceas- 
tă mistică era mai ales un fenomen al elitelor 
legionare și că la mobilizarea maselor țărănești, 
muncitorești 51 țărănești nu a jucat un rol pre- 
ponderent. Am studiat mecanismele sociale ale 
mobilizării legionare și m-am întrebat cine erau 
legionarii care în septembrie '40 au ajuns la 

putere. Şi se vede că există o diferență genera- 
țională foarte clară — cei care au ajuns la putere 
împreună cu Horia Sima aveau din punct de 
vedere social o legătură foarte limitată cu gene- 
rațiile vechi. Foarte puţini învăţători, preoți, 
intelectuali de la sate au devenit primari, șefi 
de poliție ș.a.m.d. în această scurtă perioadă a 
dictaturii legionare. În perioada aceasta se poate 
constata deja un decalaj generațional. Erau mai 
ales muncitori și ţărani tineri, cu o vârstă medie 
de 27 de ani în 1940, care au auzit poate de 
această mistică, dar au fost mobilizați mai ales 
de propaganda socială revoluționară. Să spu- 
nem că această mistică, începea să dispară deja 
în perioada aceea. Dar este numai un răspuns 
parțial. 


M. V. Cât despre lipsa unui partid de extremă 
dreapta în România? 


0. J. Ss. Bine, știți că după căderea comunis- 
mului a existat un partid antisemit ultranațio- 
nalist, Partidul România Mare. Aceste grupări 
neolegionare nu au ajuns niciodată la un nivel 
politic important pe plan național, dar cred că 
acest discurs politic ultranaționalist poate fi auzit 
şi la alte partide — şi cred că PSD-ul este un bun 
exemplu. Amintiţi-vă ultima campanie elec- 
torală prezidențială, cum a fost construită o alte- 
ritate culturală — ortodocși români adevărați 

versus „ceilalți“, neortodocși, de o altă origine 
etnică ș.a.m.d. Acolo se vede că aceste curente 
mai există, dar nu sunt organizate sub formă de 
partid. Sunt curente și tradiții puternice la care 
face apel și partidul aflat acum la guvernare. 


M.V. Sărevenim la instituţii. Moltke „cel tânăr“, 
şeful Statului-Major german între 1906 și 1914, 
obișnuia să spună că la acea vreme erau doar 
cinci instituţii perfecte în vechea Europă: Par- 
lamentul britanic, Opera Naţională franceză, 
Baletul rus, Curia Bisericii Catolice și, bine- 
înțeles, Statul-Major german. Dumneavoastră 
vorbiți de cele patru instituţii care au asigurat 
etno-naţionalismul ortodox românesc în ultima 
sută de ani: Biserica, Armata, serviciile secrete 
și Academia Română. Și vorbiţi de o continuitate 
care depășește chiar și momentele de ruptură, 
în special cel din 1948, când a fost creată Secu- 
ritatea, desființându-se Serviciul Special de Infor- 
maţii, iar Academia Română a pierdut aproape 
o sută de academicieni. Cum s-a asigurat conti- 
nuitatea timp de o sută de ani prin cele patru 
instituţii? Și, până la urmă, nu aceste instituții, 
mai mult sau mai puţin perfecte, sunt cele care 
asigură supraviețuirea statului în orice societate 
modernă? 


0.J.S. Bineînțeles, avem de-a face cu două 
feluri de continuitate. Cred că în cazul Bisericii 

Ortodoxe Române continuitatea este mult mai 
evidentă, mai ales în privința personalului. Pe 
de altă parte, sunt de acord că în ceea ce privește 
serviciile secrete 51 Academia Română există o 
ruptură în ceea ce privește personalul, dar nu 
în ceea ce privește structura sau cultura institu- 
țională. Continuitatea se explică prin faptul că 
în perioada interbelică serviciile au jucat un rol 
foarte important, au creat o cultură a neîncre- 
derii în instituţiile de stat, o cultură a zvonului 
care nu a înlesnit crearea unei societăți demo- 
cratice. În ceea ce privește Academia Română, 
este evident că în perioada interbelică a susținut 
un discurs naționalist, deși existau mișcări mult 
mai radicale, mult mai naționaliste. Dar aceasta 
este explicația succesului legionarilor — majo- 
ritatea mesajelor Academiei erau acceptate de 
majoritatea elitei și populaţiei. Antisemitismul 
nu era o specificitate a legionarismului, nici 
ultranaționalismul, de aceea cred că avem de-a 
face nu cu o continuitate directă în ceea ce pri- 
vește persoanele, ci cu o cultură instituțională. 
Și să revenim la ultima întrebare. Ţin să subli- 
niez, astă seară vorbim numai despre România. 
Eu am folosit comparația ca metodă de lucru 
foarte importantă și nu pretind că elementele 
despre care discutăm acum sunt specifice Româ- 
niei. De exemplu, sunt membru al Academiei 
Austriece, care include instituţii cu un trecut 

foarte problematic. Acum cinci ani, Academia a 
publicat un volum, o istorie critică, Academia 
Științelor din Viena, 1939-1945!. Orice intelectual 
din Austria cunoștea acest trecut, ca și în cazul 
României, dar era o cunoaștere orală. Era însă 
foarte important pentru sănătatea intelectuală 
şi culturală a instituţiei ca Academia însăși să 
hotărască să discute într-un spirit critic acest 
trecut, pentru că, în Austria, continuitatea insti- 
tuțională în ceea ce privește Academia a fost 
mult mai puternică la nivelul persoanelor ca în 
România. Cultura instituțională s-a schimbat 
treptat, încetul cu încetul. Acum, Academia a 
alcătuit o comisie care va studia critic trecutul 
şi va publica o istorie critică a Academiei Aus- 
triece. O spun numai pentru a sublinia că cei 
care vin din afară nu vin să dea lecţii, ci vin ca 
să vorbească și despre experienţele lor. Și cred 
că, pentru o instituţie ca Academia Austriacă, 
e important să se vadă în ce măsură a colaborat 
cu sistemul nazist, în ce măsură a fost compusă 
din membri care nu aveau nici o problemă să-i 
izgonească pe colegii lor evrei sau democrați. O 
astfel de instituţie, care și după cel de-al Doilea 
Război Mondial n-a făcut aproape nici un efort 

să-i convingă pe cei izgoniți să se întoarcă în 
Austria, bineînțeles nu poate să servească drept 
model strălucitor, așa cum ar trebui să fie o aca- 
demie. Dar putem să discutăm cum o importan- 
tă instituție de stat poate să se modernizeze și 
cred că o dezbatere sinceră despre trecut este 
foarte necesară. În acest caz, pot să vă ofer numai 
un exemplu și să vorbesc despre problemele noas- 
tre, fără să ating faptul că trăiesc acum într-o 
țară în care extrema dreaptă organizată ca par- 
tid este în guvern și avem de-a face cu evoluții 
care înspăimântă deoarece vorbim despre in- 
filtrarea instituţiilor de stat de către membri ai 
extremei drepte și, da, o să asistăm la o situa- 
ție cu totul nouă pentru Austria. Cred că esenţa 
unei dezbateri cum este cea din această seară 
este ideea că trebuie să facem schimb de expe- 
riență mai des. Știu că ar putea să fie foarte 
banală această observaţie, dar ceea ce ne lipsește 
pe acest continent și în acest stat comun pe care 
îl avem, Uniunea Europeană, este un schimb de 
opinii de nivel academic. Ne-am izolat în spaţii 
de comunicare și mediatice naționale. Revenind 
la începutul dezbaterii, cunoașterea limbii celui- 
lalt are un rol foarte important pentru a ne înțe- 
lege mai bine. 


M.V.  Reformulând principala dumneavoastră 
teză, am putea spune că proiectul de ţară al Ro- 
mâniei în ultimul secol au fost centralizarea și 

omogenizarea. Nu știm dacă acest proiect de ţară 
a luat sfârșit sau nu, poate că este work in 
progress. Există o lamentaţie publică în acest 
moment privind lipsa unui proiect de ţară: Am 
aderat la Uniunea Europeană și la Alianţa 
Nord-Atlantică, ce facem de acum încolo?“, se 
spune. Opțiunile sunt deschise, dar suntem ne- 
pregătiți. Unii spun că unirea cu Basarabia ar 
putea fi un proiect de țară. Construirea de auto- 
străzi, spun alţii, este un proiect pentru urmă- 
toarea mie de ani, iar alții spun că generarea 
de prosperitate, pur și simplu, este suficientă. 
Eu aș spune că instaurarea adevărului în cen- 
trul vieţii publice, acolo unde a fost foarte puţin 
prezent în România ultimilor o sută de ani, ar 
fi foarte importantă; poate că acesta este moti- 
vul care a dus la dispariția încrederii în socie- 
tatea românească. Încrederea în instituţii și în 
„celălalt“ este, într-adevăr, liantul cel mai im- 
portant al unei democrații. Lipsa încrederii a 
făcut ca patru milioane de români să plece din 
țară în ultimii douăzeci și șapte de ani. Din 
punctul dumneavoastră de vedere — un elvețian 
care trăiește la Viena, care cunoaște o mulțime 
de limbi străine, inclusiv albaneza —, cât de im- 
portant mai este un proiect de țară în acest 
moment pentru o țară care este membră a Uniu- 
nii Europene? Mai avem nevoie de un proiect 
de ţară? 

0.J.S. Depinde mult de modul în care se va re- 
forma această Uniune Europeană 51 este evi- 
dent că în majoritatea țărilor membre există o 
nevoie de identitate, care trebuie să admitem că 
este dată de statul național. Pentru mine, statul 
național nu este în sine ceva pozitiv sau nega- 
tiv, n-aş vrea să-l slăvesc, dar pe de altă parte 
nu cred că este responsabil pentru orice evolu- 
ție problematică. Cred că soluţia principală este 
o definiţie echilibrată și moderată a statului na- 
țional. Dacă urmărim dezbaterile în spațiul public 
românesc, constatăm un decalaj între partiza- 
nii statului național și cei care, după părerea 
adversarilor lor, resping statul naţional, resping 
cultura românească, sunt cosmopoliți ș.a.m.d. Și 
de aceea este nevoie de un proiect de ţară. Cred 
că în context românesc acest termen a câștigat 
o semantică politică foarte clară. Şi din această 
cauză aș prefera să-l evit, dar, pe de altă parte, 
cred că avem de-a face cu un gol mare, nu numai 
de identitate sau de oferte politice și ideologice 
coerente. Și asta permite și curentelor extremis- 
te să umple acest gol. Cred că ar fi nevoie nu de 
un proiect de țară, ci de un proiect în care socia- 
liștii 51 social-democraţii adevăraţi, nu numai de 
faţadă, liberalii adevărați și conservatorii, adică 
întreg spectrul politic tradițional, dar și noile 
partide să dezvolte o ofertă politică și ideologică 
corectă, plauzibilă și convingătoare. Este evident 

că politica va continua să se desfășoare la nivel 
național și european, dar pe ambele niveluri ne 
lipsește acum această ofertă care să atragă elec- 
toratul și mai ales tinerii, care în multe țări — 
luaţi cazul Italiei, de pildă — nu au încredere 
în acest sistem politic. Ăsta ar fi răspunsul — 
nu la nivel național, ci mai ales la nivelul ideilor 
politice. 


M.V. Da, într-adevăr, așteptăm rezultatul ale- 
gerilor din Italia, care vor avea loc peste cinci 
zile, vom vedea dacă populiștii Mișcării Cinci 
Stele vor avea succes sau nu. Închei remarcând 
faptul că domnul Schmitt se alătură unei serii 
excepționale de istorici străini vorbitori de ro- 
mână, care-i cuprinde, printre alţii, pe Keith 
Hitchins, Glen Torrey și Dennis Deletant, și că 
am câștigat un prieten care știe să ne pună în 
faţă oglinda adevărului, așa cum spunea favo- 
ritul domniei sale, Miron Costin, o prietenie de 
care cred că ne vom bucura în anii următori. 

Am scris această carte cu simpatie și respect faţă de acei oameni 
care, în ultima sută de ani, au încercat să construiască, în con- 
diții grele, ceea ce, după părerea mea, merită România să fie: o 
țară normală, nu un caz special, nici în bine, nici în rău, ci un stat 
de drept, democratic, în Europa. 
Regimurile autoritar-totalitare din ultima sută de ani au fost 
susţinute chiar de forţe din ţară, oricât de mult s-a încercat mereu 
să se atribuie fascismul doar influenţei germane, iar comunismul, 
exclusiv celei sovietice. Este, desigur, o constatare dureroasă 
pentru români, dar fără o analiză a acestei continuități va fi difi- 
cilă vreo schimbare fundamentală în viitor. 
La o sută de ani de la 1918 ar trebui sărbătoriţi acei oameni care, 
după 1989, în ciuda statului, dincolo de acest stat, dar apoi și în 
importante instituţii ale acestui stat, nu s-au angajat pe drumul 
naționalismului izolaționist și al specificității românești, ci pe 
drumul unei normalităţi europene. 

OLIVER JENS SOUMIDT 


Există o lamentaţie publică în acest moment privind lipsa unui 
proiect de ţară... Unii spun că unirea cu Basarabia ar putea fi 
un proiect de ţară. Construirea de autostrăzi, spun alţii, este un 
proiect pentru următoarea mie de ani, iar alţii spun că genera- 
rea de prosperitate, pur și simplu, este suficientă. Eu aș spune 
că instaurarea adevărului în centrul vieţii publice, acolo unde a 
fost foarte puţin prezent în România ultimilor o sută de ani, ar 
fi foarte importantă; poate că acesta este motivul care a dus la 
dispariția încrederii în societatea românească. Încrederea în insti- 
tuţii și în „celălalt“ este, într-adevăr, liantul cel mai important 
al unei democraţii. 

